title: Demi-Quartier

text: Demi-Quartier on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Combloux'n ja Megèven kuntien välissä. Kunta tekee paljon yhteistyötä Megèven kunnan kanssa. Esimerkiksi Demi-Quartierin kunnantalo sijaitsee Megèvessä.


title: Demi-Quartier

text: Kunta elää pitkälti matkailusta. Mont Blancin läheisyys ja lukuisat laskettelukeskukset tuovat alueelle runsaasti matkailijoita. Kunnan keskustasta lähtee "Princesse" niminen köysirata laajoille laskettelualueille.


title: Calling from a Dream

text: Caling from a Dream on yhdysvaltalaisen death metal -yhtye Inanimate Existencen kolmas studioalbumi, joka julkaistiin 19. syyskuuta 2016 levymerkillä Unique Leader Records. Se on konseptialbumi, joka kertoo miehen pyrkimyksestä löytää kadonneen rakastajattarensa sielu, tämän johdattaessa miestä hänen unissaan.


title: Harutsuki (1944)

text: Harutsuki () oli keisarillisen Japanin laivaston Fuyutsuki-luokan hävittäjä toisessa maailmansodassa.


title: Harutsuki (1944)

text: Alus tilattiin Sasebon laivastontelakalta. Sen köli laskettiin 23. joulukuuta 1943 ja alus laskettiin vesille 3. elokuuta 1944. Alus otettiin palvelukseen vielä saman vuoden lopulla 28. joulukuuta.


title: Harutsuki (1944)

text: Alus liitettiin palvelukseenotettaessa koulutettavaksi yhdistetyn laivaston 11. hävittäjälaivueeseen päällikkönään aiemmin "Hatsushimon" päällikkönä ollut komentaja Kohama Satoru. Se liitettiin 20. tammikuuta 1945 1. saattajalaivaston 103. saattajalaivueen lippulaivaksi, mistä se siirrettiin koulutettavaksi Japaninmerelle. Alus lähti 8. maaliskuuta Japaninmereltä aloittaen saattajatehtävät. Alus siirrettiin 10. heinäkuuta laivueensa mukana 7. laivastoon ja se saapui 15. elokuuta Sasebosta Kureen, mistä se jatkoi palvelustaan Japaninmerellä sodan päättymiseen.


title: Harutsuki (1944)

text: Alus poistettiin palveluksesta 5. lokakuuta 1945, minkä jälkeen se kuljetti kotiutettavia sotilaita Japaniin. Se luovutettiin 28. elokuuta 1947 Neuvostoliiton laivastolle, joka nimesi sen "Pospeschnyksi".


title: Risto Hemmi

text: Risto Hemmi (s. 1956 Kuopio) on suomalainen musiikkiteollisuuden vaikuttaja, Suomen suurimman äänitysstudion Finnvox Studiot Oy:n toimitusjohtaja ja yksi Finnvoxin nykyisistä omistajista. Hemmi aloitti uransa Finnvox Studioilla vuonna 1979, ja on sittemmin työskennellyt siellä äänittäjänä, miksaajana, studiopäällikkönä ja vuodesta 1993 lähtien toimitusjohtajana. Finnvoxin kaikki yhdeksän studiota ovat Hemmin suunnittelemia.


title: Risto Hemmi

text: Hemmin ensimmäinen merkittävää kaupallista suosiota herättänyt työ oli Pelle Miljoona Oy:n Moottoritie on kuuma -albumi (1980). Hemmi on äänittänyt ja miksannut yli 500 albumia, joista useat kymmenet ovat myyneet kultaa tai platinaa. Muun studiotyön lisäksi Hemmi on uransa aikana äänittänyt ja miksannut musiikin noin kolmeenkymmeneen elokuvaan, muun muassa Jalmari Helanderin ohjaamaan ja Samuel L. Jacksonin tähdittämään vuoden 2014 Big Game -elokuvaan.


title: Risto Hemmi

text: Hemmi syntyi Kuopiossa ja vietti lapsuutensa Rovaniemellä ja Kemissä. Lukioaikoinaan Kemissä Hemmi soitti kitaraa Fuggin Great -nimisessä yhtyeessä, joka toimi lämmittelybändinä mm. Hurriganes -yhtyeelle ja Rauli Badding Somerjoelle. Hemmi valmistui diplomi-insinööriksi Helsingin Teknillisestä korkeakoulusta, ja vuodesta 2013 lähtien hän on työnsä ohella opettanut musiikkiteknologian maisterivaiheen kursseja Taideyliopiston Sibelius-Akatemiassa.


title: Megève

text: Megève on kunta itäisessä Ranskassa Haute-Savoien departementissa Auvergne-Rhône-Alpesin alueella.


title: Megève

text: Kunnan tärkein elinkeino on matkailu. Megève'ssä on 40 000 yösijaa matkailijoille. Megève on keskellä "Evasion Mont Blanc"in ja "Les Portes du Mont-Blanc"in laskettualueita, joilla on yhteensä 400 km laskettelurinteitä.


title: Megève

text: Alueella kulkevalta 40 km pitkältä retkeilypolulta on panoraamanäkymä Mont Blancin vuorelle ja Aravisin vuoristoon.


title: Bill Kenwright

text: Bill Kenwright, CBE (s. 4. syyskuuta 1945 Liverpool) on brittiläinen teatterin ja elokuvien tuottaja.


title: Bill Kenwright

text: Kenwright on tuottanut muun muassa musikaalit "The Blood Brothers" ja "Whistle Down the Wind" sekä elokuva "Chéri". Hän on toiminut myös ohjaajana, näyttelijänä ja muusikkona.


title: Bill Kenwright

text: Kenwright tunnetaan lisäksi jalkapallon Englannin Valioliigassa pelaavan Evertonin puheenjohtajana. Hän on ollut seuran puheenjohtaja ja suurin omistaja vuodesta 2004 lähtien.


title: Hanazuki (1944)

text: Hanazuki () oli keisarillisen Japanin laivaston Michitsuki-luokan hävittäjä toisessa maailmansodassa.


title: Hanazuki (1944)

text: Alus tilattiin Maizurun laivastontelakalta. Sen köli laskettiin 10. helmikuuta 1944 ja alus laskettiin vesille 10. lokakuuta. Alus otettiin palvelukseen vielä saman vuoden lopulla 26. joulukuuta.


title: Hanazuki (1944)

text: Alus liitettiin palvelukseenotettaessa koulutettavaksi yhdistetyn laivaston 11. hävittäjälaivueeseen päällikkönään aiemmin "Oyashion" päällikkönä ollut komentaja Higashi Hideo. Alus saapui 21. tammikuuta 1945 Kureen aloittaen koulutuksen Japaninmerellä.


title: Hanazuki (1944)

text: Alus liitettiin 15. maaliskuuta lippulaivaksi 2. laivaston 31. saattajalaivueeseen. Se saattoi 6. huhtikuuta "Kayan" ja "Makin" kanssa taistelulaiva "Yamaton" Tokuyamasta aina Bungonsalmeen. Alus siirrettiin 20. huhtikuuta laivueensa mukana yhdistettyyn laivastoon, minkä jälkeen se oli Japaninmerellä aina Japanin antautumiseen.


title: Hanazuki (1944)

text: Alus poistettiin palveluksesta 5. lokakuuta 1945. Se luovutettiin Yhdysvaltain laivastolle 29. elokuuta 1947 nimellä "DD-934".


title: Ravenous Impulse

text: Ravenous Impulse on yhdysvaltalaisen brutaalin death metalin yhtye Unmercifulin toinen studioalbumi, joka julkaistiin 22. heinäkuuta 2016 levymerkillä Unique Leader Records. Se on yhtyeen ensimmäinen sitten vuonna 2006 julkaistun esikoisalbumi "Unmercifully Beatenin".


title: Ewerton

text: Ewerton José Almeida Santos eli Ewerton (s. 23. maaliskuuta 1989 Penedo, Brasilia) on brasilialainen jalkapalloilija. Pelipaikaltaan hän on keskuspuolustaja. Ewerton edustaa Saksan 2. Bundesliigassa pelaavaa 1. FC Kaiserslauternia, jossa hän on lainassa Portugalin pääsarjassa pelaavasta Sporting CP:stä.


title: Ewerton

text: Ewerton pelasi ensimmäiset pääsarjatason ottelunsa Bragassa Portugalin pääsarjassa kaudella 2011–2012, jolloin hän edusti seuraa 18 liigaottelussa. Vuosina 2012–2014 Ewerton pelasi Anži Mahatškalassa 19 ottelua Venäjän liigassa. Kevätkaudella 2015 Ewerton pelasi yhdeksän ottelua lainalla Portugalin pääsarjassa Sporting CP:ssä. Kesällä 2015 hän siirtyi Sporting CP:hen pysyvästi 1,5 miljoonan euron siirtosummalla. Kaudella 2015–2016 Ewerton pelasi kahdeksan pääsarjaottelua.


title: Ewerton

text: Elokuussa 2016 Sporting CP lainasi Ewertonin Saksan 2. Bundesliigassa pelaavaan 1. FC Kaiserslauterniin.


title: Yoizuki (1944)

text: Yoizuki () oli keisarillisen Japanin laivaston Fuyutsuki-luokan hävittäjä toisessa maailmansodassa.


title: Yoizuki (1944)

text: Alus tilattiin Uraga Dock Companyltä. Sen köli laskettiin 25. elokuuta 1943 ja alus laskettiin vesille 25. syyskuuta 1944. Alus otettiin palvelukseen 31. tammikuuta 1945.


title: Yoizuki (1944)

text: Alus liitettiin palvelukseenotettaessa koulutettavaksi yhdistetyn laivaston 11. hävittäjälaivueeseen päällikkönään aiemmin "Akishimon" päällikkönä ollut komentaja Nakao Kotaro, joka luovutti päällikkyyden 10. helmikuuta aiemmin "Ushion" päällikkönä olleelle Araki Masamille. Alus oli 16. helmikuuta Yokosukassa, jolloin se osallistui ilmahyökkäyksen torjuntaan.


title: Yoizuki (1944)

text: Alus saapui 23. helmikuuta Kureen, mistä se siirtyi Japaninmerelle koulutukseen. Alus liitettiin 25. toukokuuta yhdistetyn laivaston 31. saattajalaivueen 41. hävittäjäviirikköön, jonka muut alukset olivat "Fuyutsuki", "Suzutsuki" ja "Natsuzuki". Alus vaurioitui lievästi osuttuaan miinaan 5. kesäkuuta Kuren satamasta lähdettyään. Vauriot korjattiin laiturissa.


title: Yoizuki (1944)

text: Alus oli 2. elokuuta naamioituna ankkurissa Japaninmerellä ja se antautui paikalla ollessaan. Alus poistettiin palveluksesta 5. lokakuuta 1945, minkä jälkeen se kuljetti kotiutettavia sotilaita Japaniin. Alus luovutettiin 29. elokuuta 1947 Taiwanin laivastolle, joka nimesi sen "Fen Yangiksi". Alus romutettiin vuosina 1962–1963.


title: The Suffering

text: The Suffering on tanskalaisen death metal -yhtye Dawn of Demisen neljäs studioalbumi, joka julkaistiin 26. elokuuta 2016 levymerkillä Unique Leader Records. Albumilta julkaistiin single ”Deride the Wretch” 21. heinäkuuta 2016.


title: The Suffering

text: Albumin on edeltäjänsä tapaan äänittänyt, miksannut ja masteroinut Tue Madsen Aarhusissa Antfarm Studiosissa.


title: Natsuzuki (1944)

text: Natsuzuki () oli keisarillisen Japanin laivaston Fuyutsuki-luokan hävittäjä toisessa maailmansodassa.


title: Natsuzuki (1944)

text: Alus tilattiin Sasebon laivastontelakalta. Sen köli laskettiin 1. toukokuuta 1944 ja alus laskettiin vesille vielä saman vuoden lopulla 2. joulukuuta. Alus otettiin palvelukseen 8. huhtikuuta 1945.


title: Natsuzuki (1944)

text: Alus liitettiin palvelukseenotettaessa koulutettavaksi 2. laivaston 11. hävittäjälaivueeseen päällikkönään aiemmin "Shiguren" päällikkönä ollut komentaja Nishino Shigeru. Alus liitettiin 20. huhtikuuta laivueen mukana yhdistettyyn laivastoon.


title: Natsuzuki (1944)

text: Alus liitettiin 25. toukokuuta yhdistetyn laivaston 31. saattajalaivueen 41. hävittäjäviirikköön, jonka muut alukset olivat "Fuyutsuki", "Suzutsuki" ja "Yoizuki". Se vaurioitui 16. kesäkuuta pahoin osuttuaan miinaan ja alus jouduttiin siirtämään Saseboon korjattavaksi. Japanin antautuessa alus oli Mojissa.


title: Natsuzuki (1944)

text: Alus poistettiin palveluksesta 5. lokakuuta 1945, minkä jälkeen se kuljetti kotiutettavia sotilaita takaisin Japaniin. Se luovutettiin Britannian kuninkaalliselle laivastolle 25. elokuuta 1947. Alus romutettiin 1948 Uragassa.


title: Ari Jehkinen

text: Ari Jehkinen (s. 29. kesäkuuta 1962 Leppävirta) on suomalainen keilaaja, joka aloitti keilailun vuonna 1976. Hän voitti SM-hopeaa vuonna 2003. Jehkinen on tehnyt uransa aikana 20 kertaa 300 pisteen sarjan, ensimmäisen kerran lokakuussa 1990 ja viimeksi maaliskuussa 2018.


title: Talvisota (videopeli)

text: Talvisota on Olli Kainulaisen kehittämä vuoropohjainen strategiapeli, jonka TrioSoft julkaisi MSX:lle vuonna 1987. Peli sijoittuu Suomen ja Neuvostoliiton välillä vuosina 1939–1940 käytyyn talvisotaan.


title: Talvisota (videopeli)

text: Pelissä on tarkoituksena torjua Neuvostoliiton hyökkäys Hamina–Lappeenranta–Savonlinna-linjalla. Jos linja pysyy pelaajan hallussa 13. maaliskuuta 1940 asti, pelaaja voittaa. Pelissä on kaksi osuutta, strategia ja uutiset. Strategiaosuus on kuvattu ruutupohjaisessa näkymässä, jossa voi liikutella divisioonittain joukko-osastoja. Ensin joukkoja liikutellaan, sen jälkeen hyökätään, minkä jälkeen Neuvostoliitto tekee omat siirtonsa. Kun kumpikin osapuoli on pelannut vuoronsa, tulee uutisosa, jossa pelaajan pitää arvioida uutisen vaikutus Suomen sotamenestykseen viisiportaisella asteikolla. Mitä tarkempi arvaus, sitä enemmän pelaaja saa täydennysjoukkoja.


title: Talvisota (videopeli)

text: Peli oli tarkoitus julkaista myös Commodore 64:lle.


title: Marcelo Meli

text: César Marcelo Meli (s. 20. kesäkuuta 1992 Salto, Argentiina) on argentiinalainen jalkapalloilija. Pelipaikaltaan hän on keskikenttäpelaaja.


title: Marcelo Meli

text: Meli pelasi vuosina 2012–2014 Colónissa 33 Argentiinan pääsarjan ottelua. Kesällä 2014 hän siirtyi samassa sarjassa pelaavaan Boca Juniorsiin 550 000 euron siirtosummalla. Vuosina 2014–2016 Meli pelasi seurassa 42 pääsarjaottelua. Elokuussa 2016 Boca Juniors lainasi Melin Portugalin pääsarjassa pelaavaan Sporting CP:hen.


title: Hernán Barcos

text: Hernán Barcos (s. 11. huhtikuuta 1984 Bell Ville, Argentiina) on argentiinalainen jalkapalloilija. Pelipaikaltaan hän on hyökkääjä. Barcos edustaa Argentiinan Primera Divisiónissa pelaavaa Vélez Sarsfieldiä, jossa hän on lainassa Portugalin pääsarjassa pelaavasta Sporting CP:stä.


title: Hernán Barcos

text: Barcos on pelannut pääsarjatasolla 12 seurassa seitsemässä maassa – Argentiinassa, Paraguayssa, Ecuadorissa, Serbiassa, Kiinassa, Brasiliassa ja Portugalissa. Hänen seurojaan ovat olleet Argentiinassa Racing ja Huracán, Paraguayssa Guaraní, Ecuadorissa Olmedo ja LDU Quito, Serbiassa Punainen tähti, Kiinassa Shanghai Shenhua, Shenzhen Ruby ja Tianjin Teda, Brasiliassa Palmeiras ja Grêmio sekä Portugalissa Sporting CP. Barcos voitti LDU Quitossa Ecuadorin-mestaruuden kaudella 2010 ja Palmeirasissa Copa do Brasilin kaudella 2012.


title: Hernán Barcos

text: Edustaessaan Palmeirasia Barcos pelasi Argentiinan A-maajoukkueessa neljä ottelua vuonna 2012.


title: Lukinkalvonalainen verenvuoto

text: Lukinkalvonalainen verenvuoto (SAV), joka tulee sanasta subaraknoidaalivuoto, on aivokalvon alainen verenvuoto. Aivoissa on kolme kalvoa, joista yhden (araknoideakalvon eli lukinkalvon) alaiseen tilaan vuotaa verta. Noin 1 000 suomalaista sairastuu joka vuosi SAV:oon. Alle 30-vuotiailla SAV on poikkeuksellinen, keski-ikä sairastuneilla miehillä on runsaat 50 vuotta.


title: Lukinkalvonalainen verenvuoto

text: SAV:n syynä on synnynnäisesti oleva heikko kohta aivovaltimossa. Valtimon sisällä oleva korkea paine aiheuttaa verisuonen seinämän heikkoon kohtaan pullisituman. Pullistuma voi olla valtimossa useita vuosia, monesti koko elämän, eikä se aiheuta mitään oireita. Joissain tilanteissa se saattaa kuitenkin revetä jolloin veri leviää aivokalvon alle. Likimäärin 100 000 suomalaisella on aivovaltimoissa pieni pullistuma, mutta suurimmalle osalle se ei aiheuta mitään oireita.


title: Lukinkalvonalainen verenvuoto

text: Verenpainetauti, tupakointi tai runsas alkoholin käyttö nostavat SAV:n vaaraa. Henkilöitä, joilla on valtimon pullistuma aivoissa, kehoitettiin aikoinaan välttämään fyysisiä ponnisteluita ja muita tilanteita, joissa verenpaine saattaa nousta. Nykyään tiedetään pullistuman useimmiten puhkeavan levossa, joten ruumiillisten ponnistuksien välttäminen ei ole tarpeellista.


title: Lukinkalvonalainen verenvuoto

text: Suunnilleen joka viidennellä SAV-potilaalla on suvussaan verosuonipullistumia tavallista enemmän. Jos kahdella lähisukulaisella on pullistuma niin terveiden sukulaisten aivoverisuonien kuvausta suositellaan 30-60 vuoden iässä. Jos kuvissa löytyy pullistuma, leikataan se vuodon torjumiseksi.


title: Lukinkalvonalainen verenvuoto

text:
Koska veri vuotaa aivokalvojen alle eikä suoraan aivokudoksen sisään, niin oireet poikkeavat selvästä aivoverenvuodosta. Ominainen oire on nopeasti alkava voimakas ja jatkuva päänsärky. Myös oksentelu ja pahoinvointi, silmien valonarkuus, sekä niskan jäykkyys liittyvät usein oireisiin. Kouristeluita ja tajuttomuutta saattaa myös esiintyä. Halvausoireet ovat harvinaisempia oireita.
Oireiden voimakkuus vaihtelee laajasti aina syvästä tajuttomuudesta hyväkuntoiseen potilaaseen.


title: Lukinkalvonalainen verenvuoto

text:
SAV vaatii välitöntä hoitoa. Vaiva havaitaan tietokonekerroskuvauksella, potilas on siis toimitettava sairaalaan kuvattavaksi. Jos SAV todetaan, on potilas lähetettävä sairaalaan jossa neurokirurginen leikkaus on mahdollista suorittaa.
Potilaista noin neljännes kuolee seuraavan vuoden sisällä vuodosta, mutta SAV:sta toivutaan myös täysin ja onnistuneen leikkauksen jälkeen ei uusiutumisvaara ole oletettu.


title: Lukinkalvonalainen verenvuoto

text: Terveyskirjasto - Luotettavaa tietoa terveydestä - Aivokalvon alainen verenvuoto (SAV)


title: Wakatake-luokka

text: Wakatake-luokka oli keisarillisen Japanin laivaston hävittäjäluokka, johon piti kuulua 23 alusta, mutta niitä valmistui vain kahdeksan Washingtonin laivastosopimuksen rajoitettua laivaston tonnistomäärää.


title: Wakatake-luokka

text: Valmistuessaan alukset oli varustettu ainoastaan numeroin ja ne kastettiin vasta 1928.


title: Dwight Jones

text: Dwight Elmo Jones (27. helmikuuta 1952 Houston, Texas – 25. heinäkuuta 2016 The Woodlands, Texas) oli yhdysvaltalainen koripalloilija ja olympiamitalisti.


title: Dwight Jones

text: Isona laitahyökkääjänä tai sentterinä pelannut Jones pelasi Münchenissä 1972 olympiahopealle kiistellyn loppuottelun jälkeen jääneessä Yhdysvaltain joukkueessa. Jones pelasi NBA:ssa vuodet 1973–1983 ja tämän jälkeen vielä kauden Italiassa.


title: Dwight Jones

text: Jones kuoli 64-vuotiaana 25. heinäkuuta 2016.


title: Wakatake (1922)

text: Wakatake () oli keisarillisen Japanin laivaston Wakatake-luokan hävittäjä toisessa maailmansodassa.


title: Wakatake (1922)

text: Alus tilattiin Kawasakin Kōben telakalta. Sen köli laskettiin 13. joulukuuta 1921 ja alus laskettiin vesille 24. heinäkuuta 1922. Alus otettiin palvelukseen vielä samana vuonna 30. syyskuuta.


title: Wakatake (1922)

text: Vuonna 1938 aluksen etummainen savuhormi varustettiin savuohjaimella ja aluksen painolastimäärää kasvatettiin, jolloin sen uppouma kasvoi 1 113 tonniin. Samanaikaisesti aluksen nopeus laski 31 solmuun.


title: Wakatake (1922)

text: Tyynenmeren sodan alkaessa alus kuului Kuren laivastoalueen alaiseen 13. hävittäjäviirikköön, jonka muut alukset olivat "Kuretake" ja "Sanae". Viirikön tehtävänä oli sukellusveneiden torjunta Japaninmerellä, Bungonsalmessa ja Kuyshun länsirannikolla. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.


title: Wakatake (1922)

text: Alus oli 30. maaliskuuta 1944 Palaulla, kun se joutui Yhdysvaltain laivaston TF38:n lentokoneiden hyökkäyksen maaliksi. Se tuhoutui hyökkäyksessä pyrkiessään suojaan Babelthaupin saaren edustalta.


title: Kuretake (1922)

text: Kuretake () oli keisarillisen Japanin laivaston Wakatake-luokan hävittäjä toisessa maailmansodassa.


title: Kuretake (1922)

text: Alus tilattiin Maizurun laivastontelakalta. Sen köli laskettiin 15. maaliskuuta 1922 ja alus laskettiin vesille 21. lokakuuta. Alus otettiin palvelukseen vielä samana vuonna 21. joulukuuta.


title: Kuretake (1922)

text: Tyynenmeren sodan alkaessa alus kuului Kuren laivastoalueen alaiseen 13. hävittäjäviirikköön, jonka muut alukset olivat "Wakatake" ja "Sanae". Viirikön tehtävänä oli sukellusveneiden torjunta Japaninmerellä, Bungonsalmessa ja Kuyshun länsirannikolla. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.


title: Kuretake (1922)

text: Yhdysvaltain laivaston sukellusvene "USS Razorback" upotti aluksen 30. joulukuuta 1944 65 merimailia Formosan saaresta kaakkoon.


title: Mercury (Savoie)

text:
Mercury on kunta itäisessä Ranskassa Savoien departementissa Auvergne-Rhône-Alpesin alueella.
Kunnan nähtävyyksiä on keskiaikainen linna "Château de Chevron". Paavi Nikolaus II on syntynyt linnassa luultavasti ensimmäisen vuosituhannen lopussa. Linna kuuluu Ranskan historiallisten monumenttien listalle.


title: Jorma Korvola

text: Jorma Niilo Johannes Korvola on suomalainen kemisti ja emeritusprofessori. Hän toimi Jyväskylän yliopistossa kemian apulaisprofessorina 1974–1999. Hänen erikoistumisalansa oli orgaaninen kemia.


title: Jorma Korvola

text: Jorma Korvola opiskeli kemiaa Helsingin yliopistossa, jossa hän suoritti filosofian maisterin tutkinnon. Akateemisen uransa Korvola aloitti 1968 Jyväskylän yliopistossa orgaanisen kemian assistenttina. Hän siirtyi tuolloin Helsingistä Jyväskylään. Assistentin viran ohella hän alkoi valmistella väitöskirjaansa. Korvola väitteli tohtoriksi 1972 Jyväskylän yliopistossa. Hänen orgaanisen kemian alaan liittyvä väitöskirjansa ("Grignard additions of methylmagnesium iodide to fenchone and dehydrofenchone: configurations of 1,2,3,3-tetramethylnorbornan-2-ols and 1,2,3,3-tetramethyl-5-norbornen-2-ols") käsitteli metyylimagnesiumijodidin Grignard-reaktioita. Koejärjestelyssä orgaaniset yhdisteet reagoivat Grignardin reagenssin kanssa muodostaen alkoholeja.


title: Jorma Korvola

text: Korvola nimitettiin marraskuussa 1974 kemian apulaisprofessoriksi Jyväskylän yliopistoon opetusalanaan orgaaninen kemia. Ennen häntä kyseistä apulaisprofessuuria oli 1967–1973 hoitanut FT Pentti Mälkönen. Professorina Korvola sai vastuulleen mm. orgaanisen kemian oppilaslaboratorion toiminnan. Opettajana hän usein motivoi opiskelijoitaan yllättävillä ja haastavilla kysymyksillä.


title: Jorma Korvola

text: Vuonna 1980 Korvola oli mukana perustamassa "Suomen Kemian Seuran" (SKS) massaspektrometriajaostoa. Hän istui sen johtoryhmässä toimikauden 1981–1982.


title: Jorma Korvola

text: Apulaisprofessorikaudellaan Korvola toimi useaan otteeseen Jyväskylän yliopiston kemian laitoksen johtajana. Hän johti laitosta syyskuussa 1976, vuosina 1982–1986 sekä 1988–1997. Korvola on osallistunut myös tiedekuntansa (matemaattis-luonnontieteellinen tdk) johtotehtäviin. Hän toimi tiedekunnan dekaanina 1990–1993. Hänen dekaanikauttaan varjostivat 1990-luvun laman aiheuttamat supistukset tiedekunnan määrärahoissa, ja niiden vuoksi henkilöstöä oli lomautettava sekä tutkimus- ja opetusvälinehankintoja leikattava. Silti tiedekunnassa tehtiin merkittäviä investointeja tutkimuslaitteistoihin. Merkittävimpiä hankkeita olivat syklotroni, fysiikan laitoksen työpaja Ylistönrinteelle ja kemian laitoksen käyttöön hankittu ICP-laitteisto.


title: Jorma Korvola

text: Korvola toimi sittemmin vielä tiedekuntansa varadekaanina 1993–1996. Viimeisinä virkavuosinaan apulaisprofessorina hän vastasi orgaanisen kemian laudatur-opetuksesta. Hän jäi eläkkeelle virastaan vuonna 1999.


title: Jorma Korvola

text: Kemistinä Korvola tutki orgaanisten yhdisteiden kemiallisia ominaisuuksia. Hän tarkasteli aineiden rakennetta mm. röntgendiffraktion ja NMR-spektroskopian avulla. Tutkimustensa tuloksista Korvola on laatinut (yhteistyössä tutkimusryhmänsä muiden kemistien kanssa) useita tieteellisiä tutkimusartikkeleita, joita on julkaistu arvostetuissa kemian alan lehdissä ja julkaisuissa.Tieteellisistä ansioistaan Korvola on saanut Suomalaisten Kemistien Seuran (SKS) ansiomitalin vuonna 1991.


title: Reniumheptoksidi

text: Reniumheptoksidi eli renium(VII)oksidi (ReO) on renium- ja oksidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä sekä valmistettaessa muita reniumyhdisteitä ja metallista reniumia.


title: Reniumheptoksidi

text: Huoneenlämpötilassa reniumheptoksidi on keltaista kiteistä ainetta. Yhdiste on stabiilein reniumin oksideista, eikä hajaannu kuumennettaessa toisin kuin muut reniumin oksidit. Reniumheptoksidi liukenee veteen ja liuos on hapan muodostuvan perreniumhapon vuoksi. Yhdiste liukenee myös kohtalaisesti etanoliin ja hyvin esimerkiksi asetonitriiliin, tetrahydrofuraaniin ja pyridiiniin. Yhdiste sublimoituu suhteellisen helposti kuumennettaessa. Reniumheptoksidin kiderakenne koostuu toisiinsa linkittyneistä ReO- ja ReO-yksiköistä, jotka muodostavat kaksoiskerrosrakenteen. Reniumheptoksidi on Lewis-happo ja muodostaa additiokomplekseja useiden Lewis-emästen kanssa.


title: Reniumheptoksidi

text: Reniumheptoksidia voidaan valmistaa kuumentamalla reniumin mineraaleja, metallista reniumia tai reniumtrioksidia tai reniumdioksidia happivirrassa. Mineraaleja kuumennettaessa yhdiste voidaan erottaa savukaasujen joukosta johtamalla kaasut veteen, jolloin muodostuu perreniumhappoa sisältävä liuos. Tästä reniumheptoksidi voidaan erottaa haihduttamalla vesi pois ja tarvittaessa puhdistaa sublimoimalla.


title: Reniumheptoksidi

text: Reniumheptoksidia voidaan käyttää katalyyttinä pelkistettäessä orgaanisia yhdisteitä vedyttämällä, allyylialkoholijohdannaisten, oksiimien ja amidien dehydraus- ja toisiintumisreaktioissa, hapettavissa syklisointireaktioissa ja alkeenien metateeseissä. Lisäksi siitä voidaan valmistaa reniumia ja muita reniumyhdisteitä kuten metyylitrioksoreniumia.


title: Stian Ringstad

text: Stian Lunder Ringstad (s. 29. elokuuta 1991 Nes, Norja) on norjalainen jalkapalloilija. Pelipaikaltaan hän on vasen laitapuolustaja. Ringstad edustaa Portugalin pääsarjassa pelaavaa Bragaa.


title: Stian Ringstad

text: Ringstad pelasi ensimmäisen pääsarjaottelunsa Tippeligaenissa 5. huhtikuuta 2009, kun hänen edustamansa Lillestrøm hävisi vieraissa Aalesundille 1–3. Ringstad pelasi kaudella 2009 yhteensä kolme ja kaudella 2010 seitsemän liigaottelua. Kaudet 2011–2015 hän lukeutui Lillestrømin runkopelaajiin pelaten viiden kauden aikana yhteensä 105 liigaottelua.


title: Stian Ringstad

text: Tammikuussa 2016 Ringstad siirtyi Portugalin pääsarjassa pelaavaan Bragaan. Hän pelasi ensimmäisen sarjaottelunsa seurassa 24. tammikuuta 2016, kun Braga voitti kotonaan Rio Aven 5–1. Ringstad pelasi kevätkaudella 2016 seitsemän sarjaottelua.


title: Stian Ringstad

text: Ringstad pelasi Norjan ikäkausimaajoukkueissa 29 ottelua vuosina 2007–2013. A-maajoukkueessa hän pelasi ensimmäisen ottelunsa 27. toukokuuta 2014, kun Norja hävisi ystävyysottelussa Ranskalle 0–4.


title: Plancherine

text:
Plancherine on kunta itäisessä Ranskassa Savoien departementissa Auvergne-Rhône-Alpesin alueella.
Kunnan nähtävyyksiä on alkuperältään keskiaikainen vuonna 1132 perustettu sisterssiläisluostari "Notre-Dame de Tamié". Nykyinen luostarirakennus on 1600-luvun lopulta. Myöhemmin luostarista tuli säännöiltään tarkempi trappistiluostari. Ranskan suuri vallankumous vuonna 1789 ajoi munkit maanpakoon, mutta säästi kuitenkin rakennukset. Vuonna 1861 munkit palasivat luostariin. Nykyään munkkiyhteisö on noin kolmekymmentä munkkia. Kaikille avoin liturgia toimitetaan ranskaksi. Myös gregoriaaninen kirkkolaulu on tärkeässä asemassa. Luostarissa toimivalla juustolalla rahoitetaan luostarin toimintaa. Siellä tuotetaan päivittäin 400 kg Abbaye de Tamié -juustoa. Luostari houkuttelee noin 200 000 kävijää vuodessa.


title: Robert Lukas

text: Robert Lukas (s. 5. tammikuuta, 1988) on puolalainen moottoriurheilija. Hän on kilpailut vuodesta 2006 lähtien Porsche Carrera Cup -sarjoissa. Vuodesta 2010 Lukas on kilpailut Porsche Supercup -sarjassa.


title: Ugine

text:
Ugine on kunta itäisessä Ranskassa Savoien departementissa Auvergne-Rhône-Alpesin alueella.
Kaupungilla on pitkät perinteet terästeollisuudessa. Siellä toimivia metalliyhtiöitä ovat Ugitech (Teräs), Areva NT (Zirkonium) ja Timet (Titaani).


title: Villard-sur-Doron

text: Villard-sur-Doron on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Beaufortainiksi tunnetulla seudulla. Kylän yläpuolella on Bisanne 1500 hiihtokeskus.


title: Notre-Dame-de-Bellecombe

text: Notre-Dame-de-Bellecombe on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Arlyjoen laaksossa.


title: Kosovo olympialaisissa

text: Kosovo sai Kansainvälisen olympiakomitean täyden jäsenyyden joulukuussa 2014 ja maa osallistui ensimmäisiin olympialaisiinsa Riossa 2016. Kosovoa edusti Riossa kahdeksan urheilijaa, joista suurimpiin mitalitoivoihin kuului judoka Majlinda Kelmendi.


title: Kosovo olympialaisissa

text: Kelmendi voitti kultaa judossa naisten 52-kiloisten sarjassa, ja hänestä tuli maan ensimmäinen olympiavoittaja ja -mitalisti.


title: Wallingfordin tornado

text: Wallingfordin tornado oli Wallingfordin kaupunkiin Connecticutiin Yhdysvalloissa 9. elokuuta 1878 iskenyt tornado, jonka voimakkuus Fujitan asteikolla oli F4. Surmansa sai 34 henkilöä ja yli 70 loukkaantui.


title: Nero 2000

text: Nero 2000 on suomalaisen Bio-Syntax Methodin kehittämä tietovisapeli, joka julkaistiin Commodore 64:lle, MSX:lle ja PC:lle vuonna 1987. Peliä voi pelata kaksinpelinä tai tietokonetta vastaan.


title: Nero 2000

text: Pelin kysymykset on jaettu neljään kategoriaan. Kussakin kategoriassa on noin 500 kysymystä. Vastaukset pitää syöttää tekstinä täsmälleen oikeassa muodossa. Ennen vastaamista peli kysyy pistemäärää, joka vaikuttaa kysymyksen haastavuuteen. 50 pisteellä saa vaikeimmat kysymykset, 10 pisteellä helpoimmat. Tavoitteena on saada oikein vastaamalla sytytettyä kaikki lamput, minkä jälkeen peli päättyy. Pistemäärästä riippumatta pelin voittaa se pelaaja, joka saa kaikki lamput syttymään.


title: Celestial Pestilence

text: Celestial Pestilence on yhdysvaltalaisen deathcore-yhtye Lord of Warin esikoisalbumi, joka julkaistiin omakustanteena 27. syyskuuta 2011. Yhtyeen solmittua levytyssopimuksen Unique Leader Recordsin kanssa albumi uudelleenjulkaistiin tammikuussa 2012.


title: Celestial Pestilence

text: Albumin rumpuraidat on ohjelmoitu tietokoneella.


title: Epilän Konepaja

text: Epilän Konepaja oli vuosina 1911–1967 toiminut suomalainen konepaja joka valmisti muun muassa maantalouskoneita, myllylaitteita ja EKO-tuotemerkillä hissejä. Sen perustivat Otto Thuneberg, Sixtus Syrjänen ja K. E. Salmi. Yhtiön tehdas sijaitsi Tampereen Epilänharjun kaupunginosassa.


title: Suffer (Lord of Warin albumi)

text: Suffer on yhdysvaltalaisen deathcore-yhtye Lord of Warin toinen studioalbumi. Se julkaistiin 8. heinäkuuta 2016 levymerkillä Unique Leader Records. Albumin valmistuminen kesti yli kolme vuotta.


title: Cyclonic Void of Power

text: Cyclonic Void of Power on kolumbialaisen brutaalin death metalin yhtye Internal Sufferingin neljäs studioalbumi, joka julkaistiin 24. kesäkuuta 2016 levymerkillä Unique Leader Records. Albumi on kolmeen eri osaan jaettu konseptialbumi.


title: Alfa Romeo Arna

text: Alfa Romeo Arna on Alfa Romeon vuosina 1983–1987 valmistama alemman keskiluokan automalli, joka kehitettiin yhteistyössä Nissanin kanssa. Se oli käytännössä uudelleennimetty Nissan Cherry, mutta moottori, vaihteisto ja etujousitus olivat Alfa Romeon itse kehittämiä. Mallia valmistettiin Napolin lähistöllä, ja samalta tehtaalta rullasi myös Nissan Cherryjä, joiden mallinimessä oli Europe-lisämerkintä erotukseksi Japanissa valmistetuista malleista.


title: Alfa Romeo Arna

text: Arna esiteltiin Frankfurtin autonäyttelyssä 1983. Korimalleina olivat kolmiovinen L sekä viisiovinen SL. Ainoana moottorina oli aluksi Alfasud-mallista peräisin oleva 1,2-litrainen (63 hv) bokserimoottori. Geneven autonäyttelyssä 1984 esiteltiin 1,35-litraisella (86 hv) bokserimoottorilla varustettu Arna Ti, joka oli kolmiovinen malli varustettuna muun muassa takaspoilerilla ja urheilullisemmalla korimuotoilulla. Myös osaan perusmalleista asennettiin tämä moottori, ja 297 Ti-mallia valmistui suuremmalla 1,5-litraisella (95 hv) bokserimoottorilla.


title: Alfa Romeo Arna

text: Arna ei koskaan saavuttanut suurta suosiota, ja mallin valmistus päättyikin jo vuonna 1987, jolloin hieman yli 53 000 autoa oli ehditty valmistaa. Osa Italiassa valmistetuista malleista myytiin Nissan Cherryn nimellä, mutta Arnan tekniikalla. Nämä eroavat ulkonäöllisesti Japanissa valmistetuista Cherryistä erilaisilla takavaloillaan.


title: Jalkapallo kesäolympialaisissa 2016 – miesten turnaus – Lohko A

text: Lohko A kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Brasilia, Etelä-Afrikka, Irak ja Tanska.


title: Korean työväenpuolueen puheenjohtaja

text: Korean työväenpuolueen puheenjohtaja on Korean työväenpuolueen johtajalle annettava arvonimi, joka otettiin käyttöön ensimmäisen kerran 9. toukokuuta 2016. Korean työväenpuolueen ensimmäinen ja nykyinen puheenjohtaja on Pohjois-Korean ”suuri johtaja” Kim Jong-un, joka oli aiemmin toiminut Korean työväenpuolueen sihteerinä vuodesta 2012.


title: Korean työväenpuolueen puheenjohtaja

text: Aiemmin Korean työväenpuolueen puheenjohtajaa vastasivat käytöstä poistetut Korean työväenpuolueen keskuskomitean puheenjohtaja (käytössä 1946–1966), Korean työväenpuolueen keskuskomitean pääsihteeri (käytössä 1966–1994) ja Korean työväenpuolueen pääsihteeri (käytössä vuosina 1994–2011), joina toimivat Kim Il-sung ja Kim Jong-il.


title: Jalkapallo kesäolympialaisissa 2016 – miesten turnaus – Lohko B

text: Lohko B kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Japani, Kolumbia, Nigeria ja Ruotsi.


title: Jalkapallo kesäolympialaisissa 2016 – miesten turnaus – Lohko C

text: Lohko C kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Etelä-Korea, Fidži, Meksiko ja Saksa.


title: Jalkapallo kesäolympialaisissa 2016 – miesten turnaus – Lohko D

text: Lohko D kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Algeria, Argentiina, Portugali ja Honduras.


title: Heikki Liipola

text: Elis Heikki Liipola (aik. "Hedberg", 6. helmikuuta 1865 Koski Tl – 1. huhtikuuta 1936 Turku) oli suomalainen kamreeri ja Turun Sanomien ensimmäinen päätoimittaja.


title: Heikki Liipola

text: Liipolan vanhemmat olivat talollinen Henrik Gabriel Ali-Liipola ja Vilhelmiina Tilkanen. Hän pääsi ylioppilaaksi 1884 Turun lyseosta ja opiskeli oikeustiedettä Helsingin yliopistossa. Liipola oli Turussa kirjanpitotoimiston johtajana ja kirjanpidon opettajana. Hän oli Turun Sanomien vastaavana päätoimittajana 1905–1909.


title: Jalkapallo kesäolympialaisissa 2016 – miesten turnaus – pudotuspelivaihe

text: Pudotuspelivaihe kesäolympialaisten 2016 jalkapallon miesten turnauksessa pelataan 13.–20. elokuuta 2016. Lohkojen kaksi parasta etenee pudotuspelivaiheeseen.


text: Kaikki ajat ovat paikallista aikaa, BRT (UTC−3).


title: Tim Healy

text: Timothy Malcolm "Tim" Healy (s. 29. tammikuuta 1952 Benwell, Newcastle, Northumberland, Englanti, Iso-Britannia) on brittiläinen näyttelijä. Hänet tunnetaan parhaiten Dennis Patterssonin roolista komediasarjassa "Näkemiin vaan, muru!", ja Lesleyn roolista draamakomediassa "Benidorm".


title: Terra nullius

text: Terra nullius (monikko "terrae nullius") on latinankielinen ilmaus, joka juontuu roomalaisen oikeuden termistä "ei kenenkään maa". Sitä käytetään kansainvälisessä oikeudessa kuvaamaan aluetta, joka ei ole koskaan kuulunut itsenäiseen valtioon tai jonka määräämisoikeudesta muu itsenäinen valtio on nimenomaisesti tai epäsuorasti luopunut. Alueeseen, joka on "terra nullius", voidaan hankkia hallintaoikeus sotilaallisella miehityksellä, vaikkakin joissakin tapauksissa tämä rikkoo kansainvälisiä lakeja tai sopimuksia. Käsite "terra nullius" on johdettu paavi Urbanus II:n vuonna 1095 antamasta "Terra Nullius" -bullasta, joka antoi Kristillisen Euroopan valtioille luvan tehdä vaateita maihin, joissa asui ei-kristittyjä. Sen oli selvästi tarkoitus luoda oikeudelliset puitteet ensimmäiselle ristiretkelle, joka käynnistyi muutamaa vuotta myöhemmin, ja muslimimaiden valloitukselle ja ristiretkivaltioiden perustamiselle niihin.


title: Terra nullius

text: Australian alkuperäisasukkaat olivat asuttaneetAustraliaa yli 50 000 vuotta ennen eurooppalaisia uudisasukkaita, jotka saapuivat vuonna 1788. Alkuperäiskansojen tavat, rituaalit ja lait olivat kirjoittamattomia ja niiden sosiaalinen ja poliittinen organisaatio oli tuntematon tai eurooppalaisten ymmärsivät sen olevan niiden omien toimielinten alainen, eivätkä britit voineet löytää tunnustettuja johtajia, joiden kanssa he voisivat solmia sopimuksia.


title: Terra nullius

text: Huippuvuoria pidettiin "terra nulliuksena" ennen 9. helmikuuta 1920 solmittua Svalbard-sopimusta, jolla tunnustettiin Norjan hallitsevan saaria. Skotlanti, Hollanti, ja Tanska–Norja vaativat kaikki aluetta 1700-luvulla, mutta yksikään ei miehittänyt saaria pysyvästi. Tutkimusmatkoja tehtiin kustakin osapuolesta, pääasiassa kesällä valaanpyynnin takia.


title: Terra nullius

text: Norja miehitti ja vaati osia silloin asumattomasta Itä-Grönlannista 1920-luvulla, väittäen, että se oli "terra nullius." Asiasta päätti Pysyvä kansainvälinen rikostuomioistuin Norjaa vastaan. Norjalaiset hyväksyivät päätöksen ja peruuttivat vaatimuksensa.


title: Terra nullius

text: Toinen esimerkki "terra nulliuksetsta" on ollut Etelämanner. Useat valtiot ovat vaatineet osia mantereesta 1900-luvun ensimmäisellä puoliskolla, kun taas jotkut alueet jäävät vaateetta.


title: Terra nullius

text: Sekä Filippiinit että Kiina vaativat Scarboroughin matalikkoa (myös Panatagin matalikko tai Huangyanin saari), lähinnä Luzonin saarta, joka sijaitsee Etelä-Kiinan merellä. Filippiinit vaatii sitä "terra nulliuksen" ja EEZ:n (Exclusive Economic Zone) periaatteiden mukaan. Kiinan vaade nojaa siihen, että kiinalaiset kalastajat löysivät saaret 1400-luvulla. Entinen manner-Kiinan nationalistinen hallitus on myös vaatinut aluetta perustettuaan Kiinan tasavallan vuonna 1911.


title: Terra nullius

text: Vuonna 1840 luutnantti William Hobson julisti Ison-Britannian hallituksen ohjeita seuraten, ettei Uuden-Seelannin Eteläsaarella asu sivistyneitä kansoja, joten maa on käypä "terra nulliukseksi" ja siksi sopii miehitettäväksi. Hobsonin päätökseen vaikutti myös pieni ranskalaisten uudisasukkaiden joukko, joka suunnisti kohti Akaroaa Banksin niemimaalla vuonna 1840.


title: Terra nullius

text: Bir Tawil on Egyptin ja Sudanin rajalla sijaitseva pieni alue, jota kumpikaan valtio ei pidä alueeseensa kuuluvana. Kun mikään muukaan valtio ei ole sitä vaatinut, se on käytännössä "terra nullius". Alueen erikoinen asema johtuu siitä, että brittihallinto veti aikoinaan Egyptin ja silloisen Angloegyptiläisen Sudanin välille kaksi rajaa, ensin vuonna 1899 "poliittisen rajan", joka kulkee kauttaaltaan pitkin 22. pohjoista leveyspiiriä, mutta myöhemmin vuonna 1902 siitä itäosaltaan poikkeavan "hallinnollisen rajan". Sen jälkeen kun Sudan vuonna 1956 itsenäistyi, Egypti on vaatinut maiden väliseksi rajaksi vuoden 1899 "poliittista rajaa", Sudan sen sijaan vuoden 1902 "hallinnollista rajaa." Näiden väliin jäävät Punaisenmeren rannalla oleva Hala'ibin kolmio, jota molemmat maat ovat vaatineet itselleen, sekä lännempänä oleva pienempi ja asumaton Bir Tawilin alue, jonka kumpikin katsoo toiselleen kuuluvaksi.


title: Kevätkääpä

text: Kevätkääpä "(Polyporus ciliatus)" on jalallinen, sitkeä, laholla lehtipuulla kasvava yksivuotinen kääpälaji. Kevätkäävän lakki on säännöllisen pyöreä, 4–7 senttimetriä läpimitaltansa. Malto on vaaleaa ja hyvin sitkeää, kuivana lähes puumaisen kovaa niin, että itiöemä on tunnistettavissa vielä pitkään, sienen kuolemankin jälkeen. Kevätkääpä ilmestyy varhain keväällä ja itiöemiä voi nähdä vielä syksyllä. Se on jossain määrin yleinen koko maassa.


title: Koi… Mil Gaya

text: Koi… Mil Gaya on vuonna 2003 ensi-iltansa saanut intialainen hindinkielinen tieteiselokuva, jonka ohjasi ja tuotti Rakesh Roshan. Päärooleja näyttelivät Hrithik Roshan ja Preity Zinta. Elokuva oli suuri menestys ja se voitti useita palkintoja.


title: Koi… Mil Gaya

text:
Kehitysvammainen nuori mies Rohit Mehra (Hrithik Roshan) ystävystyy Nishan (Preity Zinta) kanssa ja yrittää jatkaa edesmenneen isänsä työtä kommunikoida ulkoavaruuden olentojen kanssa.
"Koi… Mil Gaya" poiki kaksi menestynyttä jatko-osaa: "Krrish" sai ensi-iltansa vuonna 2006 ja "Krrish 3" vuonna 2013.


title: Vuokko Arni

text: Vuokko Arni (o.s. Knuutila, myöh. Svanström; 25. tammikuuta 1906 Turku – 21. lokakuuta 1972 Tukholma, Ruotsi) oli suomalainen Yleisradion radiotoimittaja 1930-luvulla. Hän oli myös 1938 valmistuneen elokuvan "Paimen, piika ja emäntä" käsikirjoittaja.


title: Vuokko Arni

text: Arnin vanhemmat olivat lääninmaanmittari Hugo Knuutila ja Sigrid Korkin. Arni aloitti toimittajan uransa rahoittaakseen lentoharrastustaan ja oli aluksi Helsingin Sanomien palveluksessa mutta teki sitten ensimmäisen radioreportaasinsa vuonna 1934. Hän teki kaikkiaan noin 400 radioreportaasia ja oli muun muassa ainoa naispuolinen radioselostaja Berliinin kesäolympialaisissa 1936. Arni selosti myös Ilmavoimien ensimmäistä lentonäytöstä joka pidettiin Viipurin Suur-Merijoen lentoasemalla 3. elokuuta 1935.


title: Vuokko Arni

text: Vuokko Arni oli naimisissa 1934–1949 Yleisradiossa yli-insinöörinä toimineen Paavo Arnin (s. 1905) kanssa, mutta liitto päättyi avioeroon. Hän meni samana vuonna Tukholmassa naimisiin Karl Erik Svanströmin kanssa.


title: Luettelo Weekend Festivalin esiintyjistä

text: Tämä on luettelo Weekend Festivalin esiintyjistä vuosittain.


title: Beylerbeyi

text: Beylerbeyi (; ”Herrojen herra”) oli Osmanien valtakunnassa alun perin sotavoimien ylipäälliköstä käytetty arvonimi, joka laajeni myöhemmin tarkoittamaan provinssien eli eyaletien kenraalikuvernööriä. Arvonimi oli käytössä myös Osmanien valtakuntaa edeltäneessä Rumin sulttaanikunnassa sekä safavidien Persiassa ja Kalatin kaanikunnassa Intiassa, joskin se säilyi pisimpään osmanien käytössä. 1800-luvun loppupuoleen mennessä beylerbeyin arvonimi oli korvattu muilla, ja sitä käytettiin enää vain nimellisenä kunnia-arvona. Beylerbeyin kantasana on ajanjaksosta ja tapauksesta riippuen joko päällikköä tai herraa tarkoittava bey.


title: Beylerbeyi

text: Arvonimeä käyttivät ensimmäisenä seldžukit vaihtoehtona arabiankieliselle armeijan ylipäällikköä tarkoittaneelle arvonimelle "malik al-umara". Mongolien Il-kaanien valtakunnassa titteliä käytettiin arvonimen "amir al-ulus" rinnalla valtion emiiristä. Egyptin mamelukit käyttivät sitä myös armeijan ylipäällikön arvonimenä "atabak al-asakir"in rinnalla, joskin mahdollisesti vasta osmanien vallattua Egyptin.


title: Beylerbeyi

text: Kerrotaan, että Murad I antoi arvonimen Lala Šahinille sen jälkeen, kun tämä valtasi Edirnen (aik. Adrianopolis). Šahin oli luultavasti ensimmäinen arvonimeä kantanut. Hänen seuraajakseen armeijan ylipäälliköksi tuli Timurtaš. Myös Osmanien interregnumina tunnettuna perimyssotien aikana (1402–1413) veljensä Mehmedin liittolainen Musa Çelebi nimitti beylerbeyin Balkanilla kokoamansa armeijan ylipäälliköksi. Mehmedin hallintoajan lopulla valtakunnassa olikin kaksi beylerbeyitä, toinen sen itäisessä osassa Anatoliassa ja toinen läntisessä osassa, Euroopan puoleisessa Rumeliassa. Murad II:n aikana Rumelia ja Anatolia oli erotettu omiksi provinsseikseen, joita beylerbeyit johtivat. Anatolia ja Rumelia oli myös jaettu pienempiin piireihin sancakeihin, joita hallitsivat piiriherrat eli sancak-beyt. Valtakunnan laajetessa ja uudelleen organisoituessa sancakien määrä kasvoi ja beylerbeyin arvo muuttui tarkoittamaan nimenomaan provinssia hallitsevaa kenraalikuvernööriä. Mehmed II:n aikana myös sulttaanin hoviin nimitettiin oma beylerbeyinsa, jonka tehtävä oli toimia sulttaanin sijaisena yleensä toisarvoisissa tehtävissä.


title: Jalkapallo kesäolympialaisissa 2016 – naisten turnaus – Lohko E

text: Lohko E kesäolympialaisten 2016 jalkapallon naisten turnauksessa pelattiin 3.–9. elokuuta 2016. Lohkossa pelasivat Brasilia, Kiina, Ruotsi ja Etelä-Afrikka.


title: Artur Surov

text: Artur Surov (s. 16. lokakuuta 1983 Viron SNT, Neuvostoliitto) on suomalainen kilpauransa päättänyt koripalloilija. Surov pelasi vuosina 2003–2007 menestyneessä Saint Joseph's Universityn yliopistojoukkueessa. Hän voitti SM-pronssia ainoalla kaudellaan Suomen miesten pääsarjassa vuonna 2012 ja esiintyi myös Suomen miesten maajoukkueessa.


title: Artur Surov

text: Pantterien kasvatti Surov syntyi Viron sosialistisessa neuvostotasavallassa mutta muutti Suomeen jo kuusivuotiaana. Hän edusti Suomen A-nuorten, alle 20-vuotiaiden ja haastajamaajoukkueita (universiadit 2005) mutta kärsi useista loukkaantumisista. Joulukuussa 2002 hän siirtyi Yhdysvaltoihin, Memorial Day -high schoolin joukkueeseen jossa pelasi 19 pisteen ja 13 levypallon ottelukohtaisilla keskiarvoilla. Vuodet 2003–2007 Surov pelasi Saint Joseph's Universityn yliopistojoukkueessa. Hän ei saanut joukkueessa paljon peliaikaa, mutta se voitti Atlantic 10 -konferenssin vuosina 2004 ja 2005 ja ylsi NCAA:n I-divisioonan Elite Eightiin vuonna 2004. Korisliigassa Surov pelasi vain yhdellä kaudella: hän pelasi keväällä 2012 hajaminuutteja Torpan Pojissa, joka voitti SM-pronssia.


title: Artur Surov

text: Suomen miesten maajoukkueessa Surov pelasi elokuussa 2005 kolme ottelua: maajoukkuedebyytissään Englantia vastaan 3. elokuuta Surov teki 15 minuutissa kaksi pistettä ja otti kymmenen levypalloa.


title: Artur Surov

text: Surov on toiminut vantaalaisen Pussihukkien organisaatiossa. Hän on suorittanut Suomessa korkeimman mahdollisen valmentajatutkinnon HKVT:n.


title: Jalkapallo kesäolympialaisissa 2016 – naisten turnaus – Lohko F

text: Lohko F kesäolympialaisten 2016 jalkapallon naisten turnauksessa pelattiin 3.–9. elokuuta 2016. Lohkossa pelasivat Australia, Kanada, Saksa ja Zimbabwe.


title: Gravenous Hour

text: Gravenous Hour on venäläisen brutaalin death metalin yhtyeen Katalepsyn kolmas studioalbumi. Se julkaistiin 27. toukokuuta 2016 levymerkillä Unique Leader.


title: Gravenous Hour

text: Albumilta julkaistiin single ”Critical Black Mass”.


title: Jalkapallo kesäolympialaisissa 2016 – naisten turnaus – Lohko G

text: Lohko G kesäolympialaisten 2016 jalkapallon naisten turnauksessa pelattiin 3.–9. elokuuta 2016. Lohkossa pelasivat Kolumbia, Ranskan, Uusi-Seelanti ja Yhdysvallat.


title: Fiat Siena

text: Fiat Siena on Fiatin vuosina 1996–2016 valmistama pieni henkilöautomalli, joka on hatchback-korisen Fiat Palion sedan-versio. Siena oli suunnattu erityisesti kehittyviin maihin, ja sen pohjalta kehitettiin myöhemmin hieman suurempi Albea-malli. Harhaanjohtavasti Sienaa on myyty Meksikossa Albea-mallinimellä. Vuonna 2012 tuli markkinoille uusi Fiat Grand Siena, mutta alkuperäinen malli säilyi edelleen tuotannossa vuoteen 2016 saakka. Lava-automalli Fiat Strada perustuu Sienan tekniikkaan.


title: Fiat Siena

text: Fiat Siena tuli ensimmäisenä markkinoille Brasiliassa vuonna 1996 samaan aikaan hatchback-sisarensa Palion kanssa.


title: Fiat Siena

text: Malli sai ensimmäisen kasvojenkohotuksensa vuonna 2001, johon kuului uudelleenmuotoillut keula ja perä sekä uudistettu sisusta. Joillain markkinoilla saataville tuli "Speedgear"-niminen CVT-automaattivaihteisto. Sienan kanssa hyvin samankaltainen, mutta hieman suurempi Fiat Albea tuli markkinoille vuonna 2002.


title: Fiat Siena

text: Toinen kasvojenkohotus tuli vuonna 2004, ja tälläkin kertaa auton ulkonäkö uudistettiin perusteellisesti. Myös sisusta koki joitain muutoksia. Albea koki samanlaisen päivityksen vuonna 2005.


title: Fiat Siena

text: Kolmannen kasvojenkohotuksensa Siena koki vuonna 2008. Ulkoasua muutettiin uudempia malleja, Bravoa ja Cromaa muistuttavaksi.


title: Jalkapallo kesäolympialaisissa 2016 – naisten turnaus – pudotuspelivaihe

text: Pudotuspelivaihe kesäolympialaisten 2016 jalkapallon naisten turnauksessa pelattiin 12.–19. elokuuta 2016. Lohkojen kaksi parasta ja kaksi parhaiten kolmanneksi sijoittunutta eteni pudotuspelivaiheeseen.


text: Kaikki ajat ovat paikallista aikaa, BRT (UTC−3).


title: Jalkapallo kesäolympialaisissa 2016 – naisten turnaus

text: Naisten jalkapalloturnaus vuoden 2016 kesäolympialaisissa pelattiin 3.–19. elokuuta. Turnauksessa pelasi 12 joukkuetta jaettuna kolmeen alkulohkoon. Turnauksen voitti Saksa, jolle olympiakulta oli sen ensimmäinen. Loppuottelussa se voitti Ruotsin. Kolmanneksi sijoittui Kanada, joka voitti pronssiottelussa Brasilian.


title: Williams FW35

text: Williams FW35 oli brittiläisen Formula 1 -talli Williamsin käyttämä auto kaudella 2013. Auto julkistettiin 19. helmikuuta 2013 Espanjan Barcelonassa. Autolla kilpailivat venezuelalainen Pastor Maldonado ja suomalainen Valtteri Bottas.


title: Viipurin taistelu (1940)

text: Summan murtumisen jälkeen ylipäällikkö Mannerheim antoi 15. helmikuuta Kannaksen 2. Armeijakunnalle käskyn vetäytyä väliasemaan linjalle Samolanlahti–Näykkijärvi–Muolaanjärvi–Äyräpäänjärvi–Vuoksi.


title: Viipurin taistelu (1940)

text: Puna-armeijan käyntiin saama tehokas vyörytys kuitenkin mursi väliaseman ja joukot määrättiin vetäytymään taka-asemaan linjalle Viipuri–Tali–Noskuanselkä–Kuparsaari–Vuoksi 27. helmikuuta 1940. Luoteisrintaman Esikunnan komentaja Semjon Timošenko antoi 26. helmikuuta joukoilleen käskyn Viipurin kaupungin valtaamisesta. Operaation tuli 7. Armeijan suorittaa kaksipuolisena saarrostusliikkeenä ja suorana rintamahyökkäyksenä. 10. ja 28. Armeijakunnan tuli edetä Viipurin länsipuolelle jäätyneen Viipurinlahden yli ja 19. Armeijakunnan oli määrä edetä kaupungin itäpuolelle. 34. ja 50. Armeijakunta hyökkäsivät suoraan Viipuria kohti.


title: Viipurin taistelu (1940)

text: Taka-aseman puolustuksen kannalta rintamalinjan laajeneminen länteen Viipurinlahdelle oli suomalaisten Kannaksen armeijalle vakava isku. Viipurin ympäristö oli maastollisesti edullisempi alue puolustajalle kuin Etelä- ja Keski-Kannas, mutta osa edusta menetettiin paksussa jäässä olleen Viipurinlahden takia. Suomen puolustusvoimain vakaasti huvenneet voimavarat sekä miehistön että materiaalin suhteen ja joukkojen fyysinen väsyminen vei suomalaisten taistelukyvyn äärirajoille talvisodan viimeiseksi kahdeksi viikoksi.


title: Viipurin taistelu (1940)

text: Viipurissa 3. ja 5. divisioona menettivät esikaupunkialueet ja etulinja siirtyi Patterinmäelle 12. maaliskuuta. Saarrostusuhka kaupungin itäpuolella muodostui vakavaksi puna-armeijan tunkeuduttua Tammisuolle ja murrettua Talin kannaksen puolustuksen tukilinjaan 7.–9. maaliskuuta 1940, mutta hyökkäys onnistuttiin vielä pysäyttämään Portinhoikkaan. Talissa neuvostoliittolaisstykistön ankara rumputuli ja panssarivoimat aiheuttivat ylirasittuneiden suomalaisten joukossa jo pakokauhuakin.


title: Viipurin taistelu (1940)

text: 3. Divisioona siirtyi Kannaksen armeijan reserviksi alkuun Viipurin koillispuolelle, mutta väliasemankin murruttua siirtyi divisioona 20.-24. helmikuuta välisenä aikana Viipurin kaupungin alueelle valmistautumaan kaupungin puolustamiseen. Divisioonan joukoista II/JR 8 palautui muun divisioonan yhteyteen vasta 23. helmikuuta.


title: Viipurin taistelu (1940)

text: Divisioona alistettiin takaisin II armeijakunnalle 24. helmikuuta.


title: Viipurin taistelu (1940)

text: 29. helmikuuta divisioona oli pääosillaan ryhmittynyt taka-asemaan Viipurin alueella. Divisioonan joukoista oli kolme komppaniaa etu-/viivytysasemissa uuden puolustuslinjan etupuolella. Nuoraan alueella ollut komppania (JR 8:sta) joutui taisteluun päivän aikana suomalaisjoukkojen vetäydyttyä komppania miehittämän viivytyslinjan lävitse kohti taka-asemaa. Komppanian vastuualueen leveyden vuoksi se ei kyennyt pitämään asemaansa ja irtautui kello 16 (ollen osin jo saarroksissa) linjasta ja vetäytyi taka-asemaan. JR 7:n joukoista kaksi komppaniaa oli Alasäiniön alueella niin ikään viivytysasemassa, mutta siellä puna-armeijan joukkoihin oli vain partiokosketus.


title: Viipurin taistelu (1940)

text: Divisioonan ryhmitys ja tehtävät Viipurin puolustamiseksi olivat maaliskuun alussa pääpiirteittäin seuraavat :


title: Viipurin taistelu (1940)

text: Tämän ryhmityksen lisäksi mainittakoon, että JR 7:n kaksi komppaniaa oli viivytysasemassa ala-Säiniöllä, josta ne kuitenkin joutuivat vetäytymään ilman suurempia taisteluita naapuriyhtymän joukkojen vetäytyessä 1. maaliskuuta aamulla. Divisioonan joukot irtautuivat aamuyöstä sivustauhan vuoksi ja olivat pääasemassa kello 5:n aikaan.


title: Viipurin taistelu (1940)

text: Saman päivän aikana JR 8:n joukot totesivat neuvostojoukkojen jo saapuneen pääpuolustuslinjan eteen. Puna-armeijan joukot suorittivat jopa hyökkäyksiä, jotka kuitenkin torjuttiin. Matalalahden alueella olevista saarista oli kuitenkin luovuttava neuvostojoukkojen kiivaan tulituksen vuoksi.


title: Viipurin taistelu (1940)

text: 2. maaliskuuta neuvostojoukot suorittivat voimakkaan hyökkäyksen III/JR 8:n asemia vastaan Käremäenlahden itäpuolella. Hyökkäyksen voimakkuudesta johtuen suomalaisjoukot joutuivat jo ennen puolta päivää vetäytymään etulinjastaan taaksepäin noin kilometrin matkan. Samassa yhteydessä puna-armeijan joukot pääsivät työntymään Huhtialan eteläpuolelle rakennetun estelinjan läpi. Suomalaisten vetäytyminen tapahtui alueelta joka muistutti sormea, joka viereisten aukeiden vuoksi olisi muutenkin ollut vaikeasti puolustettavissa. Divisioonan esikunta aloitti asemien menettämisestä johtuvat vastatoimensa ja siirsi Kev.Os 3:n ns. sulkuasemaan murtoalueen takamaastoon ja määräsi omasta reservistään II/JR 8:n valmistautumaan vastahyökkäykseen menetetylle alueelle. Divisioonan komentaja eversti Paavo Paalu luovutti divisioonan komentajan tehtävät päivän aikana eversti Auno Kailalle. JR 7:n lohkolla puna-armeija vasta ryhmitteli joukkojaan ja partiotiedustelun mukaan keskitti alueelle uusia joukkoja.


title: Viipurin taistelu (1940)

text: 3. maaliskuuta suomalaiset yrittivät aamuyöstä alkaneella vastahyökkäyksellään saada takaisin edellisenä päivänä menetettyjä asemiaan JR 8:n lohkolla, mutta jo puolentoista tunnin jälkeen hyökkäys oli keskeytettävä neuvostojoukkojen vastatoimien vuoksi. Hyökännyt pataljoona II/JR 8 vetäytyi takaisin lähtöasemiinsa Hevossaarille, joista oli luovuttava saman päivän iltana puna-armeijan painostuksen vuoksi. Samanaikaisesti neuvostojoukot olivat aloittaneet voimakkaan hyökkäyksen myös I/JR 8:n asemia vastaan. Hyökkäykset saatiin kuitenkin torjuttua, eikä jo hälytettyjä reservejä (JR 9:n yksi pataljoona) tarvinnut käyttää. JR 7:n lohkolla oli edelleen melko rauhallista, vaikka tiedustelun mukaan sinne keskitettiinkin lisää puna-armeijan joukkoja.


title: Viipurin taistelu (1940)

text: Seuraavat kolme päivää olivat rintamatapahtumien osalta divisioonan lohkolla melko rauhallisia, joskin suomalaiset yrittivät 6. maaliskuuta vallata tuloksetta Huhtialan alueella menetettyä estelinjaa takaisin. Puna-armeijan todettiin ryhmittelevän joukkojaan uutta hyökkäystä varten. JR 7:n lohkolla torjuttiin neuvostojoukkojen heikkoja hyökkäyksiä. Huolimatta siitä, että divisioonaa vastaan oli todettu keskitettävän jopa lisää (jo ennestään vahvoiksi tiedettyjen joukkojen lisäksi) puna-armeijan joukkoja joutui divisioona luovuttamaan 4. maaliskuuta koko JR 9:n siirrettäväksi Viipurinlahdelle. Tilalle divisioona sai jo samana päivänä JP 3:n, joka seuraavana päivänä otti vastaan 3. ja 4. divisioonan sauman varmistustehtävän. Lisäksi divisioonalle alistettiin 6. maaliskuuta III/JR 14, joka sai tehtäväkseen rannikon varmistuksen Viipurinlahden länsipuolella Haankylän alueella.


title: Viipurin taistelu (1940)

text: 7. maaliskuuta aamusta neuvostojoukot aloittivat kiivaan tykistötulen suomalaisasemia vastaan ja kello 13 alkoi varsinainen hyökkäys III/JR 8:n lohkolla. Puna-armeijan hyökkäysvaunujen päästyä läpi suomalaisasemista aloittivat suomalaisen vetäytymisensä kohti pohjoisessa olevaa rautatien linjaa. II/JR 8:n suorittamasta vastahyökkäyksestä huolimatta asemia ei saatu enää kokonaan suomalaishallintaan. Seuraavan yön aikana KevOs 3 otti rintamavastuun lohkolla vapauttaen samalla jo vähiin kuivuneet pataljoonat reserviin.


title: Viipurin taistelu (1940)

text: 8. maaliskuuta suomalaiset saivat torjuttua kaikki puna-armeijan hyökkäykset tykistönsä tehokkaan tuen avulla. Päivän aikana 3. divisioonalle alistettiin loputkin JR 14:stä ja seuraavana päivänä divisioonan puolustuslohkoa kavennettiin. Taistelutoiminnassa oli jälleen muutaman päivän hiljaisempi vaihe. JR 7 totesi puna-armeijan siirtävän edelleen lisää joukkojaan alueelleen.


title: Viipurin taistelu (1940)

text: 11. maaliskuuta neuvostojoukot aloittivat jälleen kiivaan hyökkäyksensä. Tällä kertaa hyökkäyksen painopiste oli JR 7:n alueella, jossa puna-armeija pääsi iltapäivästä murtautumaan suomalaisasemiin. Suomalaiset suorittivat kuitenkin nopeasti menestyksekkään vastahyökkäyksen paikallisilla reserveillään. JR 8:n alueella puna-armeija teki vain heikohkoja hyökkäyksiä.


title: Viipurin taistelu (1940)

text: 12. maaliskuuta jatkui voimakas tykistötuli suomalaisasemiin ja puoliltapäivin puna-armeijan joukot hyökkäsivät jälleen JR 7:ää vastaan. Suomalaisjoukot saivat kuitenkin torjuttua hyökkäykset. Seuraavan yön aikana suomalaiset vetäytyivät Patterinmäen tasalla olevalle tukilinjalle. JR 8:n vedettiin taaemmaksi reserviksi ja rintamavastuuseen jäivät JR 7 ja KevOs 3. Neuvostojoukot ryhtyivät seuraamaan vetäytyneitä suomalaisjoukkoja hitaasti.


title: Viipurin taistelu (1940)

text: Sodan viimeisenä päivänä 13. maaliskuuta divisioonan joukot eivät enää käytännössä joutuneet taisteluihin puna-armeijan hitaasta etenemisestä johtuen. Sotatoimet päättyivät kello 11 ja divisioona oli täyttänyt tehtävänsä pitäen Viipurin hallinnassaan sodan loppuvaiheissa.


title: Viipurin taistelu (1940)

text: 28. helmikuuta 5. divisioona aloitti vetäytymisensä väliasemasta edellisenä päivänä annetun käskyn mukaisesti. Divisioonan joukot jaettiin kolmeen erilliseen ryhmään, jotka tehtävineen alla :


title: Viipurin taistelu (1940)

text: Vetäytymisvalmistelut ja ryhmitysmuutokset saatiin tehtyä ilman vastustajan häirintää ja itse asemista irtaantuminenkin onnistui ongelmitta. Neuvostojoukot aloittivat oman etenemisensä divisioonan lohkolla hitaanlaisesti.Sotatieteen laitos: "Talvisodan historia" osa 2 s. 216


title: Viipurin taistelu (1940)

text:
29. helmikuuta puna-armeijan yksiköt etenivät divisioonan lohkolla edelleen hitaasti, mutta voimakkaampi hyökkäys kohdistui divisioonan oikeaa naapuria vastaan (23. divisioona), joka joutui jättämään asemansa hyvinkin nopeasti aiheuttaen divisioonan joukkoihin kohdistuvan sivustauhan. Divisioonan esikunnan oli reagoitava saarrostusuhkaan ja se antoikin JR 14:lle vetäytymiskäskyn seuraavana päivänä.
1. maaliskuuta divisioonan joukoista varsinaisissa viivytystaisteluissa oli mukana vain JR 14 muiden yksiköiden ollessa jo taka-asemassa tai matkalla sinne. Naapuridivisioonan puolustuksen murruttua oli JR 14 vetäydyttävä kolmanteen (ja viimeiseen) viivytyslinjaan Karjalan esikaupungin ja Heinälammen väliselle alueelle. Taistelut olivat siis siirtymässä jo Viipurin kaupungin alueelle. Muu divisioona oli ryhmittymässä taka-asemaan siten, että Kärstilänjärven-Karjalan esikaupungin välisen puolustuslohkon eteläosa jäi Osasto Karhun (JR 15 ja 1 pataljoona JR 67:stä) vastuualueeksi ja pohjoisosa JR 67:n loppujen joukkojen vastuulle (joista kolmaskin pataljoona oli palautettu rykmenttinsä yhteyteen).


title: Viipurin taistelu (1940)

text: 2. maaliskuuta aamuyöstä alkoi taistelu viimeisestä viivytyslinjasta ennen taka-asemaa. II/JR 14 joutui tuolloin yllättäen taisteluun sivustaansa kiertänyttä neuvosto-osastoa vastaan. Hyökkääjä oli päässyt kiertämään rintamaan jääneestä aukosta ja sai nopeasti haltuunsa osan pataljoonan asemista. Suomalaiskomentaja keskitti alueelle nopeasti III/JR 14, joka sai vastahyökkäystehtävän. Samanaikaisesti puna-armeijan todettiin päässeen etenemään myös rykmentin vasemmalla sivustalla uhkaavasti, joten hyökkäyskäsky peruttiin ja suomalaisjoukot saivat luvan vetäytyä taka-aseman läpi. JR 14 toteutti vetäytymisensä Tammisuon kautta Kostialaan, jossa rykmentti koottiin uudelleen ja se jäi paikalleen divisioonan reserviksi jo aiemmin annetun käskyn mukaisesti. Puna-armeijan joukot saivat ensimmäiset kosketukset suomalaisten taka-aseman etuvartioasemissa oleviin joukkoihin päivän kuluessa. Divisioonan komentaja oli selkeyttänyt etulinjan joukkojen taistelujaotusta siten, että JR 15 vastasi alueen oikean lohkon ja JR 67 vasemman lohkon puolustamisesta. Lohkojen välirajana oli Tammisuo.


title: Viipurin taistelu (1940)

text: 3. maaliskuuta neuvostojoukot aloittivat etenemisensä kohti varsinaista taka-asemaa ja iltaan mennessä oli aseman etupuolelle sijoittuneiden taisteluetuvartioiden vetäydyttävä varsinaiseen asemaan. Puna-armeijan hyökkäysten voima kasvoi koko ajan ja jo muutaman päivän kuluttua voitiin puhua läpimurtoon tähdänneistä sotatoimista.Sotatieteen laitos: "Talvisodan historia" osa 2 s. 224


title: Viipurin taistelu (1940)

text:
Seuraavina päivinä neuvostojoukot suorittivat lukuisia tiedusteluluonteisia hyökkäyksiä suomalaisasemaa vastaan. Puna-armeijan erityinen mielenkiinto kohdistui suomalaisasemaan kuuluneisiin eteentyönnettyihin tukikohtiin. Kiivaimmat taistelut keskittyivät JR 15:n lohkolla sen toisen pataljoonan puolustusalueelle, jossa mm. Maaskolan kunnalliskodin alueella ollut tukikohta joutui torjumaan useita ankaria hyökkäyksiä. JR 67:n lohkolla taas ankarimpia taisteluita käytiin Mustamäen lounaispuolisista tukikohdista, joita mainitun rykmentin toinen pataljoona puolusti. Alueella jouduttiin tekemään useita vastahyökkäyksiä tukikohtien pitämiseksi suomalaisjoukkojen hallussa. Alueelle hälytettiin myös lisäjoukkoja.
Viipurinlahden koko suomalaispuolustusta uhkaavien tapahtumien johdosta divisioonan joukkoja ryhdyttiin alistamaan siellä taisteleville yksiköille siten, että mm. 6. maaliskuuta siirtyi divisioonan alueelta III/KTR 5 ja III/JR 14 sekä kahta päivää myöhemmin loppuosa JR 14:stä. Divisioonan reserviksi jäi nyt ErP 3 ja III/JR 67.Sotatieteen laitos: "Talvisodan historia" osa 2 s. 225


title: Viipurin taistelu (1940)

text: 7. maaliskuuta iltapäivällä menetettiin jo aiemmin mainittu tukikohta Maaskolassa vaikka sitä seuraavan yön aikana yritettiinkin vastahyökkäyksellä saada takaisin. 8. maaliskuuta menetettiin JR 15:n vasemmalla sivustalla tilapäisesti yksi tukikohta, joka kuitenkin saatiin vallattua takaisin vastahyökkäyksellä. Divisioonan tykistö pystyi tässä taisteluvaiheessa tukemaan etulinjan taisteluita sangen tehokkaasti ajoittaisesta ammuspulastaan huolimatta. Divisioonan lohkon aivan vasemmanpuoleisessa osassa jouduttiin tukemaan myös naapuridivisioonan taisteluita siten, että 8.-11. maaliskuuta III/JR 67 taisteli Mustamäen tukikohdissa 23. divisioonan joukkojen jouduttua sieltä vetäytymään.


title: Viipurin taistelu (1940)

text: Aivan sodan viimeisinä päivinä divisioona pystyi pääosin pitämään asemansa, mutta naapuridivisioonien joutuessa hiljalleen vetäytymään joutui divisioonan esikunta myös valmistautumaan uuteen, taaempaan asemaan vetäytymistä, jota ei sitten ennen rauhantuloa tarvinnutkaan suorittaa. Aivan sodan lopun kiivaimmat taistelut käytiin divisioonan etulinjan rykmenttien saumassa Tammisuon alueella. Neuvostojoukot aloittivat aamulla 11. maaliskuuta voimakkaan hyökkäyksen panssarivaunujensa tukemana. Taistelu johti etumaisten tukikohtien menettämiseen, mutta murto saatiin rajattua siten, että muutama taka-asemankin tukikohta oli sodan lopussa puna-armeijan hallussa, mutta varsinainen läpimurto jäi puna-armeijalta tekemättä. Lähdetietojen mukaan hyökkäyksen alkuvaiheessa menetettiin mm. tukikohta, jonka miehitys koostui 14 miehestä sekä kk-ryhmästä ja jota vastaan hyökkäsi 500–700 miestä useiden hyökkäysvaunujen tukemana. Hyökkäysvaunut pääsivät useissa kohdissa etenemään suomalaisjoukkojen selustaankin. Taistelu jatkui kiivaana myös seuraavan päivän, mutta viimeinen sotapäivä 13. maaliskuuta oli jo rauhallisempi.


title: Liipola (täsmennyssivu)

text: Liipola voi tarkoittaa seuraavia:


title: Sakari Tainio

text: Matti Sakari Tainio (24. syyskuuta 1888 Viipurin maalaiskunta – 5. syyskuuta 1959 Helsinki) oli suomalainen merikapteeni ja merenkulkuneuvos.


title: Sakari Tainio

text: Tainion vanhemmat olivat kansakoulunopettaja Matti Tainio ja Rosa Markku. Hän kävi keskikoulun 1906 ja valmistui merkapteeniksi 1916. Tainio oli merenkulkuhallituksessa merikarttalaitoksen vt. päällikkönä 1930–1936 ja luotsi-ja majakkaosaston päällikkönä vuodesta 1933. Hän toimi useaan otteeseen merenkulkuhallituksen vt. pääjohtajana. Tainio sai merenkulkuneuvoksen arvon 1936.


title: Sakari Tainio

text: Sakari Tainio oli useiden meriliikenne-, luotsi-, majakka- ja merikartta-asioita käsitelleiden komiteoiden jäsenenä tai puheenjohtajana ja hän edusti Suomea merenkulkualan kansainvälisissä konferensseissa. Hänen mukaansa on nimetty Loviisan edustalle vuonna 1956 valmistunut Tainion majakka.


title: Pikiöljy

text: Pikiöljyllä on tislettä, jota syntyy männyn tervanpolton yhteydessä kun sitä jatkojalostetaan pikeä. Pikiöljy on väriltään mustaa, joskin tarkempi tarkastelu ohuena kerroksena esimerkiksi lasipurkissa näyttää tarkan värin olevan tummanruskeaa ja hieman öljymäistä sen sisältämien eteeristen öljyjen vuoksi. Pikiöljy herkistää ultraviolettisäteilylle, ja siinä on PAH -aineita (polysyklisiä aromaattisia hiilivetyjä), joita sattaa olla jopa enemmän kuin tupakassa, eli kysymys ei ole mistään terveystuotteesta.


title: Pikiöljy

text: Pikiöljyä on perinteisesti käytetty joko sellaisenaan tai muihin öljyihin tai rasvoihin sekoitettuna hyttyskarkotteena ihmisille, yskänlääkkeenä sekä haavojen ja rohtumien puhdistukseen ja hoitoon. Vielä nykyään pikiöljyä käytetään hevosten kavioiden suojaineena, mutta myös muiden eläinten hyttyskarkotteeksi, kesäihottuman hoitoon ja haavojen puhdistukseen ja peittämiseen.


title: Sanae (1923)

text: Sanae () oli keisarillisen Japanin laivaston Wakatake-luokan hävittäjä toisessa maailmansodassa. Sodan alkaessa alus oli vanhentunut ja siten se soveltui lähinnä toisarvoisiin saattajatehtäviin.


title: Sanae (1923)

text: Alus tilattiin Uraga Dock Companyltä. Sen köli laskettiin 5. huhtikuuta 1922 ja alus laskettiin vesille 15. helmikuuta 1923. Alus otettiin palvelukseen vielä samana vuonna 5. marraskuuta.


title: Sanae (1923)

text: Vuonna 1938 aluksen etummainen savuhormi varustettiin savuohjaimella ja aluksen painolastimäärää kasvatettiin, jolloin sen uppouma kasvoi 1 113 tonniin. Samanaikaisesti aluksen nopeus laski 31 solmuun.


title: Sanae (1923)

text: Tyynenmeren sodan alkaessa alus kuului Kuren laivastoalueen alaiseen 13. hävittäjäviirikköön, jonka muut alukset olivat "Kuretake" ja "Wakatake". Viirikön tehtävänä oli sukellusveneiden torjunta Japaninmerellä, Bungonsalmessa ja Kyūshūn länsirannikolla. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.


title: Sanae (1923)

text: Yhdysvaltain laivaston sukellusvene "USS Bluefish" upotti aluksen torpedoimalla 13. marraskuuta 1943.


title: Iraqi Airways

text: Iraqi Airways Company (operoi nimellä Iraqi Airways) on Irakin kansallinen lentoyhtiö. Yhtiön pääkonttori sijaitsee Bagdadin kansainvälisen lentoaseman vieressä. Kyseinen lentoasema on myös lentoyhtiön pääkenttä. Yhtiö lentää kansallisesti ja kansainvälisesti.


title: Iraqi Airways

text: Iraqi Airways on Lähi-idän vanhimpia lentoyhtiöitä, ja se on osa Arab Air Carriers Organizationia.


title: Iraqi Airways

text: Vuonna 2015 yhtiö oli EU:n lentoyhtiöiden mustalla listalla, mikä tarkoittaa ettei se saa lentää Euroopan unionin alueella turvallisuuspuutteidensa takia.


title: Iraqi Airways

text: Irakin kansalliset rautatiet perusti 1945 Iraqi Airwaysin. Yhtiö aloitti toimintansa 28. tammikuuta 1946 käyttäen viittä de Havilland D.H.89 Dragon Rapide-matkustalentokonetta Syyrian lennoilla.


title: Iraqi Airways

text: BOACin avulla Iraqi Airways hankki kolme Vickers Viking -lentokonetta. Odottaessaan niitä yhtiö vuokrasi joulukuussa 1946 neljä Douglas DC-3 -konetta BOACilta. 1947 Iraqi Airways tilasi useita de Havilland Dove-koneita, joiden oli tarkoitus korvata Dragon Rapidet. Dovet saattiin Irakiin jo saman vuoden lokakuussa. Kolme Vikingiä saatiin 1947 loppuvuodesta ja DC-3:set palautettiin BOACille. Myöheemmin Iraqi Airways hankki vielä neljännen Vikingin.


title: Iraqi Airways

text: Heinäkuussa 1953 Iraqi Airways päätti korvata Vickers Vikingit kolmella Vickers Viscount -koneella. Nämä koneet tulisivat lentämään kaikki kansainväliset lennot ulkomaille. Uusien koneitten myötä aloitettiin lennot Bagdadista Lontooseen välilaskulla. 1. huhtikuuta 1960 yhtiö itsenäistyi täysin rautatieyhtiöstä ja 1961 se tilasi Boeing 720B -koneita. Koneet oli tarkoitus saada Irakiin 1964, mutta lopulta kaupat Boeingeista peruutettiin.


title: Iraqi Airways

text: 1960-luvulla Iraqi Airways hankki neuvostoliittolaisia Tupolev Tu-124 -koneita ja brittiläisiä Hawker Siddeley Trident -koneita. Näitten koneitten avulla yhtiö pystyi lentämään sujuvasti Lähi-idässä, Afrikassa ja Euroopassa. Samoihin aikoihin Iraqi Airways hankki moderneja Iljušin Il-76 -rahtikoneita.


title: Iraqi Airways

text: 1970-luvulla yhtiö tarvitsi suurempia koneita New Yorkin reitille. Tämän takia Iraqi Airways hankki uusia Boeing 707- ja Boeing 747 -koneita.


title: Iraqi Airways

text: Iraqi Airwaysin liikenne jatkui normaalisti Saddam Husseinista huolimatta 1990-luvulle asti.


title: Iraqi Airways

text: Yhdysvallat kielsi kansalaisiaan matkustamasta Iraqi Airwaysilla Kuwaitin miehityksen jälkeen. Yhdysvaltojen hallituksen määräyksestä kaikki yritykset joilla oli yhteyksiä Saddam Husseinin hallitukseen tulisi lopettaa toimintansa Yhdysvalloissa. Kaikki Amerikan toimistot suljettiin. Iraqi Airways lopetti toimintansa YK:n pakotteiden takia. Ja sen kaikki 17 konetta piilotettiin eri paikoille, kuten Jordaniaan (jotkin parkeerattiin Kuningatar Alian kansainvälinen lentoasemalle jossa ne seisovat edelleen. Kaksi konetta (Boeing 747-200 ja Boeing 747SP) lennätettiin Tozeur–Neftan kansainväliselle lentoasemalle, Tunisiaan. Nämäkin koneet ovat jääneet seisomaan käyttämättöminä.


title: Iraqi Airways

text: Aloite lentojen jatkamisesta tehtiin toukokuussa 1991 ja YK hyväksyi sen. Helikopteriliikenne aloitettiin. Tammikuussa 1992 aloitettiin liikenne Bagdadista Basraan Ukrainalaisilla Antonov An-24 -koneille. Lennot keskeytettiin silti nopeasti YK:n määräyksestä. Yhdysvallat ja Iso-Britannia määräsi Irakin taivaan lentokieltoon jonka vuoksi kotimaanlennotkin lopetettiin. 1990-luvulla hyväksyttiin ainoastaan muslimien pyhinvaelluslennot pyhiin paikkoihin kuten Mekkaan.


title: Iraqi Airways

text: 30. toukokuuta 2003 (Irakin sodan jälkeen) Iraqi Airways kertoi suunnittelevansa ulkomaanlentojen uudelleenaloitamisesta. Oikeudet Iraqi Airways -nimen käytöstä siirrettiin uudelle yritykselle jonka nimi oli Iraqi Airways Company. Tämä yhtiö tulisi aloittaa lennot uudelleen ,uusilla koneilla ja suojella sitä syytteeltä Saddam Husseinin ajan laittomuuksiin liittyen.


title: Iraqi Airways

text: Lennot aloitettiin uudelleen 3. lokakuuta 2004 Bagdadista Ammaniin.


title: Iraqi Airways

text: Ensimmäinen kotimaanlento tapahtui 4. kesäkuuta 2005 Bagdadin ja Basraan välillä, noin sadalle matkustajalle tarkoitetulla Boeing 727-200 -lentokoneelle. 6. marraskuuta 2005 aloitettiin lennot Teheraniin uudelleen 25 vuoden tauon jälkeen.


title: Iraqi Airways

text: Kotimaanlennot Arbiliin ja Sulaimaniyyaan aloitettiin kesällä 2005.


title: Iraqi Airways

text: 2009 aloitettiin lennot Tukholmaan, Bahrainiin, Dohaan, Malmöhön, Karachiin, Düsseldorfiin ja Frankfurtiin. Lisäksi aloitettiin "Hadž"-lennot Jeddaan. Samana vuonna lentoyhtiö avasi myös internetsivustonsa.


title: Iraqi Airways

text: Keväällä 2012 aloitettiin lennot Bagdadista Delhiin ja Mumbaihin ja Antalyaan.


title: Iraqi Airways

text: Iraqi Airways tilasi huhtikuussa 2012 30 Boeing 737-800-ja 10 Boenig 787 Dreamlineria. Ensimmäiset koneet oli tarkoitus saada Irakiin joulukuussa 2012.


title: Iraqi Airways

text: 4. joulukuuta 2012 Iraqi Airways vastaanotti ensimmäisen Airbus A330 -koneensa.


title: Iraqi Airways

text: 27. helmikuuta 2013 aloitettiin lennot Kuwaitiin 22 vuoden hiljaiselon jälkeen. 2013 aloitettiin myös lennot Gatwickin kansainväliselle lentoasemalla, Lontooseen 23 vuoden tauon jälkeen.


title: Iraqi Airways

text: Kesällä 2013 aloitettiin lennot Ankaraan ja Kööpenhaminaan ja vastaanotettiin ensimmäinen Boeing 737-800. Syksyllä lentoyhtiö kertoi aloittavansa lennot Pekingiin, Kantoniin ja Shanghaihin.


title: Iraqi Airways

text: Iraq Airways solmi 19. marraskuuta 2013 esisopimuksen Bombardierin kanssa viiden Bombardier CS300:n hankkimisesta ja 11 optiosta. Myöhemmin yritykset allekirjoittivat virallisen kaupan. Viiden lentokoneen listahinta oli 387 miljoonaa dollaria ja optioiden kanssa 1,26 miljardia dollaria.


title: Iraqi Airways

text: Vuonna 2014 aloitettiin lennot Wieniin ja Kantoniin. ISIS-terroristijärjestön vallattua Mosulin lennot sinne keskeytettiin.


title: Iraqi Airways

text: Laivasto heinäkuussa 2016.


title: Iraqi Airways

text: Tilaukset heinäkuussa 2016


title: Sawarabi (1923)

text: Sawarabi () oli keisarillisen Japanin laivaston vuonna 1924 palvelukseen otettu Wakatake-luokan hävittäjä, joka tuhoutui jo ennen toista maailmansotaa.


title: Sawarabi (1923)

text: Alus tilattiin Uraga Dock Companyltä. Sen köli laskettiin 20. marraskuuta 1922 ja alus laskettiin vesille 1. syyskuuta 1923. Alus otettiin palvelukseen 24. heinäkuuta 1924.


title: Sawarabi (1923)

text: Alus tuhoutui myrskyssä 5. joulukuuta 1932.


title: Mörbyn linnanrauniot

text: Mörbyn linnanrauniot on entinen linna, joka sijaitsee Ruotsissa Norrtäljen kunnassa Rimbon taajamassa.


title: Mörbyn linnanrauniot

text: Mörbyn linnan alkuperänä toimi pommerilaisen Slawekan suvun rakennus 1450-luvulla. Se siirtyi Oxenstiernan suvulle naimakaupan johdosta 1476. Sen rakentamista on jatkettu 1550- ja 1660-luvuilla. Erityisesti laajennustöitä tehtiin Gabriel Kristensson Oxenstiernan aikana, joka toimi Mörbyn isäntänä 1520-1585 sekä omisti myös Ekebyholmin ja Rånäsin linnat. Nämä kolme kuuluivat strategiseen kolmioon, joka suojasi vanhaa matkareittiä.


title: Mörbyn linnanrauniot

text: Suuren 1550-luvulla tapahtuneen tulipalon jälkeen linnasta alettiin rakentaa renessanssilinnaa. 1500-luvun puolivälissä linnana rakennettiin neliskulmainen torni luoteispuolelle ja vahtitorni kaakkoispuolelle 1640-luvulla valtioneuvos Gabrien Oxenstierna rakensi linnan lopulliseen muotoonsa, jonka voi nähdä nykyisissä raunioissa. Siihen rakennettiin yksi lisäkerros. Linna hylättiin vuonna 1685, jonka jälkeen raunioituminen alkoi. Oxenstiernat myivät linna kreivi Arvid Hornille, jonka tarkoitus oli korjata linnaa, mutta josta ei sitten tullut mitään. Arkkitehti Carl Hårlemania oli konsultoitu restaurointitöitä varten, mutta hän ehdotti linnan muuttamista kauniiksi raunioksi. Raunion kiviä käytettiin lähiseudun rakennustöihin, esimerkiksi 1800-luvun vaihteessa rakennettuun Fasternan kirkkoon. Kuparikatto oli jo aikaisemmin siirretty Ekebyholmiin.


title: Mörbyn linnanrauniot

text: 1920-luvulla nykyinen omistaja rakennutti modernin huvilan raunioiden eteläpuolelle. 1930-luvulla rauniot kaivettiin esiin ja sittemmin niitä on restauroitu useita kertoja. Nykyisin ne ovat huonossa kunnossa eivätkä ole avoinna yleisölle muuten kuin etukäteen varatuilla ryhmien kierroksilla.


title: Yūgao (1923)

text: Yūgao () oli keisarillisen Japanin laivaston Wakatake-luokan hävittäjä, joka muutettiin 1940 partioalukseksi "No. 46". Se palveli toisessa maailmansodassa.


title: Yūgao (1923)

text: Alus tilattiin Ishikawajiman telakalta. Sen köli laskettiin 15. toukokuuta 1922 ja alus laskettiin vesille 14. huhtikuuta 1923 nimellä "hävittäjä No.22". Alus otettiin palvelukseen 31. toukokuuta 1924 päällikkönään Maruyama Yoshio.


title: Yūgao (1923)

text: Alus nimettiin 1. elokuuta 1928 "Yūgaoksi". Alukselta poistettiin yksi kolmesta Kampon-kattilasta, mikä laski sen nopeuden 18 solmuun. Alukselle asennettiin 25 millimetrin ilmatorjuntatykkejä, syvyyspommikiskot ja -heittimet sekä kuusikymmentä syvyyspommia. Aluksen painolastia lisättiin kumomaan yläkansille tullut lisäpaino ja siten lisäämään vakautta. Muutokset kasvattivat aluksen uppouman 910 tonniin.


title: Yūgao (1923)

text: Alus luokiteltiin 1. huhtikuuta 1940 partioalukseksi ja se sai uudeksi nimekseen "partioalus No. 46". Siitä tehtiin 5. maaliskuuta 1941 tilapäisesti Kuren vartioyksikön lippulaiva. Alus lähti 8. maaliskuuta 1942 Sukumosta sukellusveneentorjuntapartioon yhdessä aseistetun kauppalaivan (apuristeilijä) "Kinjosanmarun", miinalaiva "Nasamin" ja sukellusveneentorjunta-alus "CH-13:n" kanssa.


title: Yūgao (1923)

text: Alus saapui 14. heinäkuuta Saekiin apuristeilijöiden "Saigonmarun" ja "Bangkokmarun" sekä partioveneiden "No.34" ja "No.35" kanssa. Ammuslaiva "Nichiromaru" havaitsi sukellusveneen, jolloin "No.46" sai määräyksen siirtyä alueelle avustamaan sukellusveneen torjunnassa. Alus ja "No.31" saattoivat 5. syyskuuta tankkeri "Nisshinmaru No.2" Bungonsalmen läpi pohjoiseen. "No. 46" erkani saatettavastaan seuraavana päivänä.


title: Yūgao (1923)

text: Alus lähti 15. lokakuuta Kuresta saattaen tankkeri "Suwamarua" etelään kohti Rabaulia ja se erkani saatettavastaan lokakuun aikana. Alus lähti 29. marraskuuta Mojista D-saattuetta, johon kuuluivat "Kuramasanmaru" ja "Kenkokumaru". Alus saapui saattueen mukana Saekiin ja se jatkoi saattueen mukana matkaa vielä samana päivänä. Saattueen lisäsuojaksi liitettiin Saekissa miinalaiva "Natsushima". Saattajat erkanivat saattueesta 1. joulukuuta.


title: Yūgao (1923)

text: Alus kohtasi 7. joulukuuta Fukajiman edustalla lentokoneidenkuljetusalus "Fujikawamarun", jonka se saattoi etelään. Seuraavana päivänä partioalus erkani saatettavastaan Bungonsalmen eteläpuolella. "No. 46" ja sukellusveneentorjunta-alukset "Ch-37" ja "Ch-39" lähtivät Saekista suojaten saattuetta G, johon kuuluivat "Momoyamamaru", "Hoeisanmaru", "Kosomaru", "Taimeimaru", "Tokomaru", "Annanmaru" ja "Bunzanmaru". Saattajat erkanivat 12. joulukuuta saattueesta.


title: Yūgao (1923)

text: Alus ja miinalaiva "Yurijima" lähtivät Saekista suojaten saattuetta O, johon kuuluivat "Fukueimaru No.9", "Madrasmaru", "Kaifukumaru", "Horaimaru", "Rokkosanmaru", "Yukimaru" ja "Nichiaimaru". Saattajat erkanivat seuraavana päivänä saattueesta. Alus kohtasi 29. joulukuuta Fukajiman edustalla tankkeri "Naruton", jonka se saattoi etelään. Seuraavana päivänä alus erkani saatettavastaan Toi Misakin edustalla.


title: Yūgao (1923)

text: Alus saapui tammikuussa 1943 Kureen huollettavaksi ja se siirrettiin telakalle 13. helmikuuta. Seuraavana päivänä telakalla syttyi tulipalo, joka vahingoitti telakalla olleita "No.46" ja torpedovene "Hatoa". Alus vapautui telakalta 20. helmikuuta.


title: Yūgao (1923)

text:
Alus lähti 23. helmikuuta kello kahdeksan Kuresta ja se saapui kello 17 Motouraan. Seuraavana aamuna alus lähti kello yhdeksän Motourasta saapuen kello 17 Saikiin, josta se lähti 25. helmikuuta kello 22 partiomatkalle Bungonsalmeen yhdessä sukellusveneidentorjunta-alus "Ch-37":n kanssa. Alukset palasivat Saikiin partiomatkaltaan iltapäivällä 28. helmikuuta.
Alus lähti 9. marraskuuta 1944 kello 17 Shimizusta. Se kohtasi seuraavana päivänä kello 7 saattueen No.8110, johon kuuluivat tankkeri "Shinyumaru" ja neljä kauppa-alusta. Yhdysvaltain laivaston sukellusvene "USS Greenling" havaitsi alukset Suruganlahdella niiden matkatessa länteen. Sukellusveneen peräputkista laukaistuista neljästä Mk18 torpedosta yksi osui "No.46:een" upottaen aluksen.


title: Yūgao (1923)

text: Aluksen päällikköinä olivat:


title: BW Tower

text: BW Tower on Lahdessa sijaitseva toimistotalo, joka valmistui vuonna 2015. Rakennuksen on suunnitellut Arkkitehtipalvelu Oy Jyväskylä. Rakennus on saanut nimensä sanoista "Burning wheel", joka viittaa Lahden vaakunassa esiintyvään palavaan pyörään.


title: BW Tower

text: BW Towerissa on seitsemän kerrosta ja kellarikerros, jossa sijaitsee noin kuusikymmentä pysäköintipaikkaa sekä sisäänkäynti 200-paikkaiseen robottiparkkiin. BW Towerin tilat ovat pääasiassa toimistokäytössä. Tiloja talosta ovat vuokranneet muun muassa Lahden kaupungin tekninen ja ympäristötoimiala, Caverion ja Arkkitehtipalvelu ja ravintola Cafe Charlotta. BW Towerissa toimii myös Matkahuolto. BW Towerin omistavat Fennia, Aktia Henkivakuutus Oy sekä Metallityöväen liitto, jotka ostivat rakennuksen 22 miljoonalla eurolla vuonna 2015.


title: Fasternan kirkko

text: Fasternan kirkko on Ruotsissa Norrtäljen kunnassa sijaitseva kirkkorakennus. Se on ristikirkko, jossa on kupolitorni keskellä. Kirkko on otettu käyttöön vuonna 1806. Vanha keskiaikainen harmaakivikirkko purettiin, kun nykyinen kirkko valmistui.


title: Fasternan kirkko

text: Kirkko rakennettiin, kun Gimon ruukin omistaja perusti takomon Rånäsiin, jolloin taajama alkoi kasvaa ja vanha kirkko kävi pieneksi. Rakennussuunnitelmat teki Neosander ja niitä muokkasi Olof Tempelman. Esikuvana toimi Adolf Fredrikin kirkko Tukholmassa, jonka on suunnitellut C. F. Adelcrantz.


title: Fasternan kirkko

text: Rakennuksessa käytettiin vanhoja perustuksia sen verran kuin voitiin. Uudet osat tehtiin tiilistä ja tornin ylimmät osat puusta. Kuori on peräisin 1600-luvulta. Viimeisin restaurointi on tehty 1986.


title: Fasternan kirkko

text: Kirkon lähellä sijaitsevat Mörbyn linnanrauniot, josta tuotuja kiviä on käytetty myös tämän kirkon rakentamisessa.


title: Mika Väyrynen (jalkapalloilija, 1965)

text: Mika Väyrynen (s. 16. tammikuuta 1965 Espoo) on suomalainen uransa lopettanut jalkapalloilija. Pelipaikaltaan hän oli hyökkääjä.


title: Mika Väyrynen (jalkapalloilija, 1965)

text: Väyrynen pelasi Futisliigassa ja sen edeltäjässä Mestaruussarjassa vuosina 1987–1990 yhteensä 71 ottelua, joissa hän teki 24 maalia. Kaudella 1987 Väyrynen pelasi kuusi ottelua HJK:ssa ja voitti Suomen-mestaruuden. Väyrynen oli voittamassa HJK:ssa mestaruutta myös kaudella 1988, joka oli maalien määrällä mitattuna hänen parhaansa pääsarjassa – hän teki 24 ottelussa 14 maalia. Kaudella 1989 Väyrynen pelasi HJK:ssa niin ikään 24 sarjaottelua tehden yhdeksän maalia. Kaudella 1990 Väyrynen pelasi 12 liigaottelua maaleitta mestaruuden voittaneessa HJK:ssa ja lisäksi Reippaassa viisi ottelua, joissa hän teki yhden maalin.


title: Mika Väyrynen (jalkapalloilija, 1965)

text: Väyrysen poika Tim Väyrynen (s. 1993) tunnetaan myös jalkapalloilijana.


title: Fuyō (1922)

text: Fuyō () oli keisarillisen Japanin laivaston Wakatake-luokan hävittäjä toisessa maailmansodassa. Sodan alkaessa alus oli vanhentunut ja siten se soveltui lähinnä toisarvoisiin saattajatehtäviin.


title: Fuyō (1922)

text: Alus tilattiin Fujinagatan telakalta. Sen köli laskettiin 16. helmikuuta 1922 ja alus laskettiin vesille vielä samana vuonna 23. syyskuuta. Alus otettiin palvelukseen 16. maaliskuuta 1923.


title: Fuyō (1922)

text: Tyynenmeren sodan alkaessa alus kuului Chinkai kaartin laivastoalueen alaiseen 32. hävittäjäviirikköön, jonka muut alukset olivat "Asagao" ja "Karukaya". Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.


title: Karukaya (1923)

text: Karukaya () oli keisarillisen Japanin laivaston Wakatake-luokan hävittäjä toisessa maailmansodassa. Sodan alkaessa alus oli vanhentunut ja siten se soveltui lähinnä toisarvoisiin saattajatehtäviin.


title: Karukaya (1923)

text: Alus tilattiin Fujinagatan telakalta. Sen köli laskettiin 16. toukokuuta 1922 ja alus laskettiin vesille 19. maaliskuuta 1923. Alus otettiin palvelukseen vielä samana vuonna 20. elokuuta.


title: Karukaya (1923)

text: Tyynenmeren sodan alkaessa alus kuului Chinkai kaartin laivastoalueen alaiseen 32. hävittäjäviirikköön, jonka muut alukset olivat "Asagao" ja "Fuyō". Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.


title: Karukaya (1923)

text: Alus teki laivaston ennätyksen suojattuaan 54 saattuetta onnistuneesti päämääriinsä.


title: Juho Merivaara

text: Juho Merivaara (sukunimi vuoteen 1906 "Sjöstedt", 26. syyskuuta 1878 Lapinjärvi – 1938) oli suomalainen tehtailija ja sairaalakalusteita nykyisin valmistavan Merivaara-yhtiön perustaja.


title: Juho Merivaara

text: Merivaaran vanhemmat olivat seppä Matti Sjöstedt ja Maria Sundberg. Merivaara aloitti 1900-luvun alussa rautasänkyjen valmistamisen yksityiskoteja ja sairaaloita varten yhdessä seppä R. Polsan kanssa Helsingin Josafatin kalliolla sijainneessa vajassa. He perustivat 1901 toiminimen "Helsingin Uusi Rautasänkytehdas, Polsa & Sjöstedt" jonka yksinomistajaksi Merivaara tuli 1908. Sairaalakalusteiden valmistus aloitettiin vuonna 1910 kun ensimmäiset leikkauspöydät toimitettiin. Vuonna 1914 Merivaara perusti kassakaappeja valmistaneen "Helsingin Kassakappitehtaan" ja vuonna 1923 hän perusti "J. Merivaara Oy":n. Helsingin Uusi Rautasänkytehdas toimi 1903–1917 Kaikukatu 2:ssa entisen tulitikkutehtaan rakennuksessa. Vuonna 1916 valmistui uusi tehdasrakennus Vallilaan Pääskylänkadulle (nykyinen Satamaradankatu) entisen siirappitehtaan tontille. Vuonna 1928 Merivaara joutui myymään tehtaan tontteineen rahoitusvaikeuksien vuoksi ja tehdas siirtyi Lahteen. Entisessä rautasänkytehtaassa toimi sitten vuosina 1928–1985 Oy Sisu-Auto Ab.


title: Juho Merivaara

text: Vuonna 1913 Merivaara osti konkurssiin menneen "Turun Rautasänkytehtaan" ja muodosti siitä "Auran Rautasänkytehtaan" joka valmisti sänkyjen ohella myös potkukelkkoja ja "Temperator"-jäälohkarekaappeja. Tämä yhtiö toimi vuodesta 1921 Auran Rautateollisuuden (ARA) nimellä ja se valmisti muun muassa maatalouskoneita ja 1960-luvulta alkaen aina 1980-luvun alkuun saakka Ara-merkkisiä traktorikaivureita, etukuormaajia ja kaivinkoneita sekä asvalttiasemia ja lumilinkoja ja harjauskoneita lentokenttiä varten. Instrumentarium myi vuonna 1964 Auran Rautateollisuus Oy:n Perusyhtymä Oy:lle. Yhtiön Raunistulassa sijainnut tehdas siirtyi vuonna 1974 nykyisen paikkaansa Runosmäelle. Vuonna 1977 tehdas siirtyi Tampellan tytäryhtiön Tamrockin omistukseen ja alkoi valmistaa Toro-merkkisiä kaivoskuormaajia. Vuodesta 1997 alkaen kaivos- ja lastauslaitteita valmistava tehdas on kuulunut ruotsalaiseen Sandvik-konserniin. Sandvik aikoi keväällä 2015 sulkea 470 työntekijän tehtaan mutta perui sitten päätöksen.


title: Juho Merivaara

text: Merivaaran kuoltua lääkintälaitteiden valmistaja Instrumentarium hankki Merivaaran yhtiön osake-enemmistön ja kymmenen vuotta myöhemmin osti koko yhtiön. Instrumentarium omisti Merivaara-yhtiön yli 50 vuoden ajan.


title: Juho Merivaara

text: Juho Merivaara oli naimisissa vuodesta 1899 Augusta Vilhelmiina Salmelan kanssa.


title: Exor

text: Exor N.V. on italialaisjohtoinen, Alankomaiden Amsterdamiin rekisteröity holdingyhtiö, joka hallinnoi Agnellin suvun omistuksia. Exor on listattu Italian pörssiin. Sen hallituksen puheenjohtajana toimii myös muun muassa Fiat Chrysler Automobilesin hallituksen puheenjohtajana tunnettu John Elkann.


title: Exor

text: Excorin liiketoiminta-alueita olivat aiemmin Fiat Group (Fiat, Lancia, Alfa Romeo, Ferrari, Maserati; Magnetti Marelli, Teksid ja Fiat Powertrain Technologies; komponentit: Comau), Fiat Industrial Group (Iveco jne), C&W Group (kiinteistöala), Alpitour Group (turismi), Juventus FC, ja Holdings System. Sittemmin esimerkiksi Fiat Group on ovat siirtynyt Fiat Chrysler Automobilesin alaisuuteen ja teollisuusryhmä on sulautunut CNH Industrialin osaksi. Exor on näiden yritysten suurin omistaja.


title: Yesung

text: Kim Jong-hoon (syntyjään Kim Jong-woon, 24. elokuuta 1984), tunnetaan paremmin taiteilijanimellä Yesung, on eteläkorealainen laulaja ja näyttelijä. Hän on poikabändi Super Juniorin ja sen alaryhmien, Super Junior-K.R.Y.:n, Super Junior-H:n ja S. M. The Balladin jäsen. Hänen taiteilijanimensä Yesung on peräisin koreankielisestä lauseesta "예술가의 성대". Yesung tunnetaan myös nimellä "King OST". Hän teki soolodebyyttinsä 19. huhtikuuta 2016 mini-albumilla "Here I Am".


title: Yesung

text: Vuonna 2016 hän vaihtoi nimekseen Kim Jong-hoon.


title: Tippecanoen kirous

text: Tippecanoen kirous, presidentillinen kirous, kahdenkymmenen vuoden kirous () tai Tecumsehin kirous.ovat nimityksiä sille seikalle, että kaikki 20:llä jaollisina vuosina valitut Yhdysvaltain presidentit vuonna 1840 valitusta William Henry Harrisonista aina vuonna 1960 valittuun John F. Kennedyyn saakka kuolivat ollessaan virassa. Myös vuonna 1980 valittu Ronald Reagan ja vuonna 2000 valittu George W. Bush joutuivat murhayrityksen kohteeksi, mutta selvisivät hengissä. Nimitykset johtuvat uskomuksesta, jonka mukaan Shawnee-päällikkö Tecumsehin veli, profeetta Tenskwatawa, olisi heimon vuonna 1811 kärsimän sotilaallisen tappion jälkeen langettanut Yhdysvaltain tuleville presidenteille kostoksi tällaisen kirouksen.


title: Tippecanoen kirous

text: Väitteen kirouksesta teki tunnetuksi ensimmäisenä Robert Ripley vuonna 1931 julkaistussa teoksessaan "Ripley's Believe It or Not".


title: Tippecanoen kirous

text: Väitetty kirous toteutui ensimmäisen kerran vuonna 1841, kun edellisenä vuonna presidentiksi valittu William Henry Harrison kuoli virkakautensa ollessa vasta alussaan. Sen jälkeen seuraavien 120 vuoden ajan kaikki presidentit, jotka valittiin virkaansa nollaan päättyvinä vuosina, mikä tapahtui joka 20:s vuosi, Harrisonista John F. Kennedyyn saakka, kuolivat ollessaan virassa, joko tällöin alkaneella tai seuraavalla virkakaudellaan.


title: Tippecanoen kirous

text: Nimitys "Tippecanoen kirous" viittaa vuonna 1811 käytyyn Tippecanoen taisteluun. William Harrison oli tuolloin Indianan territorion kuvernöörinä. Vuonna 1809 hän neuvotteli intiaanien kanssa Fort Waynen sopimuksen, jolla nämä luovuttivat laajoja maa-alueita Yhdysvaltain hallitukselle. Saadakseen intiaanipäälliköt suostumaan sopimukseen hän oli kuitenkin turvautunut lahjuksiin ja juottanut heille "tulilientä" Shawnee-johtaja Tecumseh raivostuikin sopimuksesta, ja niinpä liittovaltion ja intiaanien välille syttyi Tecumsehin sota. Tecumseh ja hänen veljensä perustivat Tecumsehin liiton, jonka tarkoituksena oli estää Yhdysvaltoja laajenemasta länteen. Vuonna 1811 Tecumsehin joukot, joita johti hänen veljensä, hyökkäsivät Harrisonin armeijaa vastaan Tippecanoen taistelussa, mikä toisaalta teki Harrisonin erityisen kuuluisaksi, ja hänestä alettiinkin käyttää nimitystä "Old Tippecanoe". Hänen kuuluisuutensa vahvistui ennestään, kun hän voitti britit Thamesin taistelussa vuoden 1812 sodassa Myöhemmin on syntynyt legenda, jonka mukaan Tecumsehin veli, profeettana tunnettu Tenskwatawa, olisi taistelun jälkeen langettanut kirouksen Harrisonille ja samalla kaikille myöhemmille presidenteille, jotka valitaan virkaansa kahdenkymmenen vuoden välein Harrisonin valinnan jälkeen.


title: Tippecanoen kirous

text: Sen jälkeen kun Ripley 1930-luvulla oli kirjoittanut asiasta, kirouksesta alettiin puhua julkisuudessa seuraavan "kirotun" vaalivuoden (1940) lähestyessä. Erikoisiin tapauksiin keskittyvässä, John Fixin julkaisemassa lehdessä "Strange as it Seems" julkaistiin vuoden 1940 vaalien edellä artikkeli "Curse over the White House!" ("Kirous Valkoisen talon yllä"). Siinä lueteltiin virassa kuolleet presidentit vuonna 1840 valitusta Harrisonista vuonna 1920 valittuun Hardingiin ja todettiin, että sadan vuoden ajan jokainen, joka oli valittu presidentiksi vuosiluvun ollessa jaollinen 20:llä, oli kuollut virassa. Ed Koterba, "Assignment Washington" -nimisen kolumnin julkaisija, otti asian jälleen puheeksi vaalien edellä vuonna 1960.


title: Tippecanoen kirous

text: Vuoden 1980 vaalien lähestyessä legenda kirouksesta oli jo hyvin tunnettu, ja Yhdysvalloissa levisi laajalle taikauskoinen pelko, että samoin käsivi myös tuolloin valittavalle presidentille. Kongressin kirjasto teki kesällä 1980 tarinan alkuperästä tutkimuksen, ja totesi, että vaikka tarina oli jo kauan ollut laajalti tunnettu, mitkään aikalaislähteet eivät vahvista, että kukaan olisi Tippecanoen taistelun jälkeen lausunut tällaista kirousta. Tuolloiselta presidentti Jimmy Carterilta, joka oli demokraattien ehdokkaana seuraavallekin virkakaudelle, kysyttiin käsitystä asiasta eräässä vaalikampanjatilaisuudessa Daytonissa 2. lokakuuta 1980. Carter vastasi, ettei hän ollut peloissaan, ja että vaikka hän tietäisikin niin tapahtuvan, hän tulisi presidenttinä suorittamaan tehtävänsä parhaan kykynsä viimeiseen päivään saakka.


title: Tippecanoen kirous

text:
Vuoden 1963 jälkeen yksikään Yhdysvaltain presidentti ei ole kuollut kesken virkakauden.
Ronald Reagan valittiin presidentiksi vuonna 1980. Hän toimi virassaan kaksi täyttä kautta, vaikka hänet yrettiinkin murhata jo vuonna 1981. Päivää murhayrityksen jälkeen Jack Anderson kirjoitti kolumnin "Reagan and the Eerie Zero Factor", jossa hän totesi, että joko Yhdysvaltain 40. presidentti oli osoittanut uskomuksen vääräksi, tai hänellä oli yhdeksän henkeä. Vaikka Reagan oli Yhdysvaltain tähänastisista presidenteistä vanhin tullessaan valituksi, hän selvisi hengissä myös paksusuolen syövästä ja sen hoidosta toisen virkakautensa aikana. Hänen puolisonsa Nancy Reaganin on kerrottu pyytäneen meedioilta ja astrologeilta neuvoja miehensä suojaamiseksi kirouksen vaikutuksilta. Reaganin toinen virkakausi päättyi 20. tammikuuta 1989, ja hän kuoli Alzheimerin taudin vaikeuttamaan pneumoniaan 93 vuoden iässä 5. kesäkuuta 2004.
Kiroukseen uskovat ovat esittäneet, että Reaganin selvityminen murhayrityksestä mursi kirouksen, sillä myöskään vuonna 2000 presidentiksi valittu George W. Bush ei kuollut kesken virkakautensa.. Reaganin tavoin hänkin toimi virassa kaksi täyttä kautta eli kaikkiaan kahdeksan vuotta. Hänkin joutui tosin murhayrityksen kohteeksi Tbilisissä Georgiassa vuonna 2005, mutta selvisi hengissä.


title: Tippecanoen kirous

text: Näiden lisäksi Yhdysvaltain presidenteistä on virkakautensa aikana kuollut vain Zachary Taylor, joka valittiin vuonna 1848 ja kuoli vuonna 1850.


title: Kim Jong-un (täsmennyssivu)

text: Kim Jong-un (s. 1983 tai 1984) on Korean työväenpuolueen tämänhetkinen puheenjohtaja, joka toimii myös maansa ylimpänä johtajana.


title: Kim Jong-un (täsmennyssivu)

text: Kim Jong-un voi viitata myös seuraaviin henkilöihin:


title: Asagao (1922)

text: Asagao () oli keisarillisen Japanin laivaston Wakatake-luokan hävittäjä toisessa maailmansodassa. Sodan alkaessa alus oli vanhentunut ja siten se soveltui lähinnä toisarvoisiin saattajatehtäviin.


title: Asagao (1922)

text: Alus tilattiin Ishikawajiman telakalta. Sen köli laskettiin 14. maaliskuuta 1922 ja alus laskettiin vesille vielä saman vuoden lopulla 4. marraskuuta. Alus otettiin palvelukseen 10. toukokuuta 1923.


title: Asagao (1922)

text: Tyynenmeren sodan alkaessa alus kuului Chinkai kaartin laivastoalueen alaiseen 32. hävittäjäviirikköön, jonka muut alukset olivat "Karukaya" ja "Fuyō". Viirikön tehtävänä oli saattueiden suojaaminen Tsushimansalmen alueella. Alus liitettiin 10. huhtikuuta 1942 viirikön mukana vasta muodostettuun Lounaisen alueen laivaston 1. pinta-alussaattajaviirikköön, jonka osana alus suojasi saattueita laivaston alueella.


title: Asagao (1922)

text: Vuoden 1943 aikana alus vieraili saattueita mukana Mojilla, Makolla ja Takaolla puolisen tusinaa kertaa kussakin. Lisäksi alus vieraili Manilassa neljästi, Palaulla kahdesti ja Balikpapanilla kerran. Aluksen saapuessa tammikuussa 1944 saattuetta suojaten Takaosta Camranhinlahteen, kun se sai tiedon "Amatsukazen" torpedoimisesta. Alus kutsuttiin hinaamaan pahoin vaurioitunut alus Cape St. Jacquesiin. "Asagao" palasi helmikuun lopulla Takaoon Manilaan ja Hainaniin matkanneiden saattueiden suojaksi.


title: Asagao (1922)

text: Alus joutui 9. heinäkuuta Hainanin lähellä pyörremyrskyyn, minkä seurauksena se viipyi Hainanissa seuraavat kolme kuukautta liikuntakyvyttömänä. Se joutui 29. heinäkuuta ilmahyökkäyksen maaliksi kärsimättä kuitenkaan merkittäviä vaurioita. Alus saatiin 15. lokakuuta jälleen kellumaan ja se palasi Japaniin vuoden lopulla.


title: Asagao (1922)

text: Huhtikuussa 1945 alus Takaosta Japaninmerelle, missä se oli partioalusten ja miinanraivaajien emäaluksena. Alus ajoi miinaan 22. elokuuta lähellä Shimonosekiä. Sodan päätyttyä alus antautui merikelvottomassa kunnossa liittoutuneille. Se romutettiin 1948 Yoshimissa.


title: Valajapatsas

text: Valajapatsas on kuvanveistäjä Terho Sakin veistos Karkkilassa. Se paljastettiin Karkkilan Keskuspuistossa 22.toukokuuta 1973. Kymin Osakeyhtiö lahjoitti veistoksen Karkkilan kauppalalle sen kunniaksi, että Högforsin tehdas täytti 150 vuotta. Teos kuvaa Karkkilassa raudan parissa tehtyä työtä. Valun teki taidevalaja Erkki Savolainen taidevalimossaan Nurmijärvellä.


title: Donal Logue

text: Donal Logue (s. 27. helmikuuta 1966 Ottawa, Ontario, Kanada), on irlantilais-kanadalainen näyttelijä, tuottaja ja kirjailija. Hän on tunnettu esimerkiksi rooleistaan televisiosarjoissa "Gotham", "Viikingit" ja "Sons of Anarchy" ja sekä elokuvissa "Blade" (1998) ja "Max Payne" (2008).


title: Mercedes-Benz 770

text: Mercedes-Benz 770 (tunnettu aluksi myös traditionaalisesti 30/150/200 PS-mallina, missä lukemat juontuivat vero-, ilman ahdinta tai ahdin kytkettynä saavutetuista hevosvoimista) oli saksalaisen Daimler-Benz AG:n kahdessa sukupolvessa vuosina 1930–1943 valmistama raskas edustusauto malliston huipulle, joka tunnettiin myös ”Suurena Mercedeksenä”, saks. ”Großer Mercedes” . Nimitys oli aikakaudelle tavanomainen, ja myös muiden saksalaisvalmistajien huippumallit saivat ”suuri”-lisänimen. Se korvasi Daimler-Motoren-Gesellschaftin ajoilta periytyvän "suuren" mallin Mercedes-Benz 630, aiemmin "Mercedes 24/100/140 PS":n (1924-1930). Ensimmäinen sukupolvi, tunnuksella W07, esiteltiin lokakuussa 1930 Pariisin autonäyttelyssä , ja moottorin iskutilavuuden mukaisesti 770:ksi nimetty malli oli paitsi yhtiön siihenastisen historian pisin, raskain ja kallein henkilöauto myös ensimmäinen, jossa oli tarjolla ahdettu 8-sylinterinen rivimoottori . Tekniikaltaan konservatiivinen, erittäin kallis 770 (W07) oli tuotannossa vuosina 1930–1938, ja löysi 117 (Wikipedia DE: 119) ostajaa, joista vain 13 jätti tilaamatta 3 000 Reichsmarkin lisämaksusta tarjolla olleen mekaanisen ahtimen . Tyyppiä 770 (W07 ja W150) valmistettiin vain tilauksesta Sindelfingenin tehtaan "Sonderwagenbau"-osastolla.


title: Mercedes-Benz 770

text: Vuonna 1938 sitä seurasi Berliinin autonäyttelyssä esitelty, teknisesti merkittävästi ajanmukaistettu ja pidennetty päivitysmalli 770 K mallitunnuksella W150 , jonka moottoriteho oli noussut ahtimella enimmillään 230 hevosvoimaan, mekaanisen Roots-ahtimen ollessa nyt vakiovaruste. Moottorista oli myöhemmin myös kahdennetuilla ahtimilla varustettu, 160/400 hevosvoiman M150 II-versio, jota valmistui viisi kappaletta. W150 oli monilta osin aikaansa edellä, ja monet sen piirteet yleistyisivät sodan jälkeisissä limusiiniluokan autoissa. Uudistuksessa erillisjousituksen saaneen 770 K:n ajo-ominaisuudet olivat erinomaiset - piirre mikä toistuisi 1960-luvun 600-mallissa. Toisen maailmansodan syttymisen jälkeen vuoden 1942 "Aktion P":n vuoksi valmistettiin erä mallin 770 panssaroitua versiota. Jan Melin ei II-teoksessaan ilmoitetusti ole löytänyt Daimler-Benz AG:n arkistotiedoista vahvistusta, että siitä olisi virallisesti käytetty W150 II-nimitystä. Viimeinen 770-yksilö kaikkiaan 88 kappaleesta valmistui kesällä 1943 (luovutukset kevääseen 1944 asti). Valmistus päättyi, koska Saksan teollisuus oli joulukuusta 1941 alkaen vaiheittain siirtymässä sota-ajan tuotantoon. Vesa Vartialan YLE-dokumentissa "Mannerheimin Mersu" haastateltu Sinsheim-museon markkinointijohtaja Markus Weinstock arvelee, että Typ 770:n kaikkia variantteja olisi jäljellä 35 kappaletta kokonaisina, minkä lisäksi esimerkiksi Sinsheim-museossa ja Schlumpf-kokoelmassa (nyk. Cité de l`Automobile-museo, Mulhouse) on näytteillä W150-mallisia Typ 770-alustoja.